text:
Amaanyi(Power)
Ekigambo “Maanyi”(Power) mu Luganda olwa bulijjo kiyinza okutegeeza:
(a) Amasoboza(Energy) (b) Empalirizo(Force)
Kyokka mu Sayansi w’Obutonde/essomabuzimbe oba Ebyomuzimbe(Physics), amaanyi kikozesebwa okutegeeza "ekigerageranyo ky’enkozesa y’amasoboza" (rate of energy use). Kino si kigerageranyo kya bya ttunzi na nsimbi , wabula kigerageranyo kya masoboza na biseera oba okukola n’ebiseera.
Mu sayansi w’obutonde , amaanyi kikozesebwa okunnyonnyola ekigerageranyo ky’enkozesa y’amasoboza.Kino kitegeeza nti amaanyi kipimo kya bwangu amasoboza kwe gakozesebwa.
Amaanyi = Omulimu /Ebiseera
Ssinga baggamba nti abasajja babiri, Kisekka ne Ssekitto, baaweebwa omulimu buli omu okukoola yiika 12 ez’emwanyi mu naku 6 . Kisekka yamala omulimu mu nnaku 2 kyokka sekitto n’amala omulimu mu nnaku 6. Ani eyasinga okukozesa amaanyi amangi?
Okiraba nti:
Kisekka yakola yiika 12 mu nnaku bbiri, n’aba ng’ataddemu amaanyi ga Namaanyi 6 .Namaanyi kitegeeza “namunigina z’amaanyi”.
Sekitto yakola yiika 12 mu nnaku 6 , n’aba ng’ataddemu amaanyi ga Namaanyi 2
Okiraba nti eyakola omulimu gwe gumu mu kiseera ekimpi yateekamu amaanyi mangi okusinga eyakola omulimu gwe gumu mu naku mukaaga.
Okiraba nti bano bombi baakola omulimu gwe gumu naye omu yakola omulimu munene buli kiseera kye kimu okusinga omulala. Eyakola omulimu omunene buli kiseera okusinga omulala ya kozesa amaanyi mangi okusinga munne
Engeri y’Okupimamu Amaanyi
Namunigina ezikozesebwa okupima amaanyi mu Luganda ze (i) Namaanyi(Watt).
Namaanyi kiva mu bigambo by’oluganda “namunigina y’amaanyi” (unit of power).
Namunigina y’okukola ye Nakkoola (joule). “Nakkoola” kiva mu bigambo by’oluganda “namunigina y’okukola”(Unit of work) . Namaanyi namunigina ng’etegeeza kye kimu ne “Nakkoola buli ka sikonda.
(ii) Maanyigandogoyi (Horsepower).
Maanyigandogoyi namunigina ya maanyi ga bitondekamaanyi bya motoka n’ennyanguyirizi endala.Kino kiri bwe kityo kubanga nga tewannabaawo motoka endogoyi yakozesebwa nnyo okugonza eby’entambula mu bulaaya kubanga obutaba nga nsolo ndala ekigerageranyo ky’amasoboza gaayo kiri waggulu era nga yetikka n’okulinnya obusozi okumala engendo empanvu nga tennakoowa. Maanyigandogoyi emu ekunuukiriza Namaanyi 745.7
(iii) Empalirizo n’engenda. Amaanyi era gayinza okubalangulwa okuva mu mpalirizo n’engenda y’ekintu okuyita mu nakyenkanyajuyi eno:
Amaanyi = Empalirizo x Engenda
(iv) Amaanyi g’amasannyalaze. Bwe tuba gubaza amaanyi g’amasannyalaze, tweyambisa “omugendo gw’obusannyalazo” (current) ne “volutaagi”.
Omugendo gw’obusannyalazo oba omugendo gw’amasannyalaze (current) gupimibwa mu Naggendo (ampares). Naggendo kiva mu bigambo by’oluganda “namunigina z’omugendo gw’amasannyalaze” ate volutaagi zipimibwa mu voluti (volts).
Amaanyi g’amasannyalaze = Omugendo gw’obusannyalazo x Volutaagi


c: text/html

text:
Amawulire
Ab’eTeso bawakanyizza olukalala lwabegenda okuliyirirwa
Ivan Ssenabulya
September 27th, 2021
Bya Musasi Waffe
Munnamateeka wabantu abakosebw aolutalo mu bitundu bye Teso awandikidde gavumenti, omukuku gwebbaluwa ngawkanya olukalala lwabantu olwafulumye, abagambibwa nti bebakosebwa.
Bano bagamba nti kwabadde kukontana ne kooti ekiragiro kyeyayisa nga 17 Sebutemba 2021 nga yalagira nti waberewo okwkennenya olukalala lwabantu emitwalo 3 mu 3,664 abakosebwa olutalo mu kitundu kino era batandike okubaliyirrira mu Okitobba.
Richard Anguria Omongole, okuva mu bannamateeka ba Omongole & Co. Advocates mu bbaluwa gyeyawandiise nga 22 Sebutemba eri amyuka Sipiika wa palamenti ne Ssabawolerereza wa gavumenti yagambye nti olukalala olwafulumye mujuddemu abantu abempewo atenga abantu abatuufu abakosebwa baalekeddwa ebali.
Agambye nti baliko olukiiko lwebetabamu mu kusooka nga lwetabwamu abakulu okuva mu wofiisi ya Sipiika nabaava mu wofiisi ya Ssabawolererza wa gavumenti, nebakaanya ku bantu abatuufu abatekeddwa okuliyiririrwa.
Kinajjukirwa nga 17 Sebutemba, omulamuzi Henry Peter Adonyo, owe Soroti yeyayisa ekiragiro eri gavumenti okwetegereze olukalala.
Julius Ochen, nga ye ssentebbe owa Teso war claimants, eyali omubaka we Kapelebyong ategezezza banaffe aba Daily Monitor nti ssi bamativu wlwnegeri gavumenti gyedibazeemu entekateeka eno neremera ku nkalala okuli abantu abempewo.
Wabula Ssabawolerereza wa gavumenti Kiryowa Kiwanuka, bweyatukiriddwa yagambye nti tanabandaala mu wofiisi, kubanga mupya ensonga ezimu tnazitegeera bulungi.

robotstxt: allowed

filter: keep


text:
Omukulembeze (1/3)
– Ab’Oluganda n’abemikwano, Mpulirizzaokwogela kwamwe kwonna, wew’awo kati nange mbasaba mumpulirize. Endowooza nenteesaganya zaffe zonna teziyina mulamwa nga tukyawangaalira mukifokinoeky’olukalu. Tewali kisobode kubala mukifokinoeky’olukalu nenjazi, nebwankubade nga twafunamu emyak’eminji egy’enkuba, nga kwotadde nemukino ekyeeya ekitalabwangako. Tulikituusawa eky’okukungaana netwogera ebitakutuka? Ente zigwaawo olw’enjala, ela amangu ddala n’abaana baffe eja kubatta. Tuyina okusala amagezi amalala agasingako. Nze ndowoza kyandisinzeko singa tuva mukifo kino eky’olukalu netulambula ku biffo ebilala munsi ebiyina ettaka ejjimu kubanga tetukyasobola kuwangaalira wano wetuli.
Bwatyo omutuuze w’ekifo eky’olukalubweyayogera mudoboozi ely’obukoowu mu lukungaana olumu. Wa ne ddi lwebyali tebikukwatako newankubadde nze, bwendowoza. Kya nkizi nyo okunzikilirizamu nti kyatuukawo mu kifo ekimu eddako. Okwogeza amazima, nalowoozako nti luno olugero nayiiya luyiiye, naye mpola mpola neenunula. Kati nzikiliriza ddala nti ngenda kukwataganya ebyatuukawon’ebisuubirwa okuba nga byatuukawo mu kifo ekimu era ne mu kiseera ekimu era nga siyinza kuba nga nabiyiiya.
Abawulize, mu kwewunya n’okusoberwa okungi, nga n’emikono gyibali mu biwato, baalinga abatandise okubitegeera oluvanyuma lw’ebigambo bino eby’amagezi okwogerwa. Buli omu yali yakubye dda ekifaananyi eky’ensi ey’ebyewunyisa, awali nti amakungula g’okumenyeka gaali ga bugagga obunji.
– Kyayogera kituufu! Mutuufu! – amaloboozi mu bwaama n’obukoowu obunji gawulinkana mu kifo kyonna.
– Naye ekiffo eky’ogerwako kino…kili… kumpi oba? – akaloboozi akawansi enyo kawulinkana mu koona elimu.
– Ab’oluganda! – omulala nayogeza eddoboozi eggumivu. – Tuyina okugobelera okuwaburwa kunno amangu ddala kuba tetukyasobola kubeera bwetuti mu kifo kino. Twefubyeko nyo, n’okutoba netutoba nnyo, naye byonna mpaawo. Tusimbye ensigo, osanga zetwandi fumbye netulya, naye era amataba gasaanyawo ensigo zonna nga kwotadde nettaka mwezasimbibwa, era kakati njazi zokka zetwasigaza, awali ettaka ejjimu. Tunasigala wano emirembe n’emirembe nga tutoba misana na kiro, naye nga tweyongera kusiiba njala nga kwotadde n’enkalamata, okusiiba obukunya n’okubulwa wadde engatto mwetuteeka kubigere? Tuyina okunonya ku bifo ebilala ebiyina ku takka ejjimu awali amakungula amanji ag’ebibala n’emmere oluvanyuma lw’okukola enyo.
– Tugende! Tugende amangu ddala kubanga ekifo kino tekikyasaana kubelamu muntu wanna.
Obwaama bwatandika okwogerwa, buly’omu natandika okukwata ekkubo lye, nga tewali n’omu eyelowoozamu nti mwattu alaga wa.
– Mulindeko, ab’oluganda! Mulaga wa? – omwogezi eyasoose nababuuza naye. – Kyo kituufu tuyina okugenda, naye atte si bwetuti. Tuyina okusooka okumanya wa wetulaga. Awatali ekyo tuyinza okugwa mubutyabaga obusingawo atte mukifo ky’okwetaasa. Nze nteesa tulonde omukulembeze gwetunagondela atte ela anatulaga ekkubo elisingako.
– Tumulonde! Tumulonderewo! – byebyawulinkana wonna.
Awo wenyini we waava okuwakana, ne tabbu ey’amaanyi ddala. Buly’omu yali ayina kyagamba nga tewali n’omu awuliriza wadde nokuwulira ebigambiwa. Baali batandise okweyawula mubibinja, buly’omu nga ayogelezeganya ne munne, ela atte n’oluvanyuma n’ebibinja ebyakolwa ne byeyawulamu. Babiri babiri, batandika okwesikanganganya emikono, nga bwebogera, n’okwagala okulaga amanyi, nga bwebesika n’amasaati. Oluvanyuma nebaddamu okwekunganya, nga bwebogera.
– Ab’oluganda! – oluvanyuma natte, eddoboozi erisingako obuggumivu, erya sirisa kelere n’amaloboozi gonna, neryogera. – Tetusobola kutuuka kunzigilizaganya bwetuti. Buly’omu ayogera kyoka teri awuliriza. Tulonde omukulembeze! Ani muffe gwetusobola okulonda? Ani muffe atambuddeko ekimala, nga amanyi amakubo gonna? Ffenna twemanyi bulungi nyo, nay’atte nze ssekinnomu, n’ab’enyumba yange sisobola kub’esigisa bukulembeze bw’omuntu yenna kumwe. Wabula, wabewo ambulila omutambuze oli asiibye attude wansi w’ekyo ekisikilize kumabbali g’oluguudo okuva kumakya?
Akasilise nekagwawo. Buly’omu yakyuka natunulila omugwira nga bwebamupima okuva kumutwe mpaka kubigere.
Omutambuze ono, omukulumu, nga ayina entunula ennakuwavu, eyali ejjude ebilevu n’enviiri empanvu enyo, yatuula nasigala nga musirifu, wakati mubilowozo ebinji, nga bwkubanganya akati wansi muttaka okumukumu.
– Eggulo nalabye omusajja y’omu oyo, naye ng’ate yabadde n’omulenzi omuto. Babadde bekutte emikono nga bwebatambula. Oluvanyuma lw’ekiro ky’ejjo omulenzi omutto naava kukyalo neyeyongerayo, wabula ye omugwira ono nasigala wano.
– Ow’oluganda, bino tubiveeko tubyelabire tulekekufirwa budde bwonna. Omugwira kyonna kyali, gy’avudde wala kuba fenna tetumumanyu ela wew’awo y’asingila ddala okumanya ekkubo elyangu ela erisingako okutukulembera. Mukutegera kwange, musajja mugezi nyo, kubanga atudde awo afumintiriza birowoozo mukasilise. Omuntu omulala yenna yandibadde yatwegassemu dda nga kwotadde n’okwogelezaganya naffe, kyoka atte ye asibye atudde awo yekka mukasilise.
– Kitufu wamma, omusajja atudde awo nga asirikiridde lwakubanga ayina kyalowoza. Musajja mugezi ddala, – abasigadde nabo nebongerezako nga bwebeyongera okumwetegereza natte. Buly’omu yamala nazula eky’enjawulo kumugwira ono, ekilagira ddala nti musajja mugezi nyo.
Tebakilwako nyo, era kunkomelero kyandiba eky’amagezi okubuza omutambuze ono – eyabalabikirwa nga Katonda gwalese okubakulembera munsi nga bwebanoonya ekifo ekisingako, wamma nga nekwotadde ettaka ejjimu. Yandibadde omukulembeze wabwe, ela baalimuwulirizza, n’okumugondera awatali okubuuza.
Belondamu abasajja kumi abaali balina okugenda eli omugwira ono okumuyitilamu ku kyebasazeewo. Abasajja bano abalonde baalina okumulaga ennaku yabwe ela bamusabe abakulembere.
Ekkumi abalonde bamutuukilira nebamuvunamira mubuwombefu obunji. Omu kubbo yatandika okwogera ku ttaka ely’olukalu mu kifo kyabwe, nekumyaka egy’enjala nga kwotadde ennaku empitirivu. Bwati bweyawunzika:
– Embeera zino zitukaka okuva mu maka gaffe n’ettaka lyaffe okunoonya amaka agasingako obulungi. Kakano nga twakamaliriza okukkanya, kilabise nga Katonda atulaze ekisa kye, mukutuweereza gwe– gwe, oamugwira omugezi atte asanidde – elang’ojja kutukulembera era otununule mu nnaku yaffe. Tukikirira abatuuze b’ekiffo kino bonna, nga tukusaba otukulembere. Buli gy’onagendanga, tunakugoberera. Amakubo ogamanyi atte era oteeka okuba nga wazaalibwa mukifo ekisingako wano nga era kya sanyu. Tujja kukuwulirizanga era tugondere amateeka go. Omugwira omugezi, onakkiriza okununula abantu bano abanji okuva mu kusaanyizibwawo? Onaafukka omukulembeze waffe?
Mu kwogera kuno kwonna, omugwira omugezi teyayimusa ku mutwe gwe. Ebbanga lyonna yasigala mukifo kyekimu kyebamusangamu. Omutwe yali agusulise, nga simusanyufu, ela tayina kyeyanyega. Akaggo ke keyeyongera okkuba ku ttaka nga – bw’alowooza. Okwogera bwekwaggwa, yayogera mpola mu bukkakamu, nga teyekyusizamu nti:
– Nzikirizza!
– Tunagenda nawe okunoonya ekifo ekisingako?
– Kisoboka! – yeyongera okuddamu nga omutwe akyagusulise.
Batandika okucamuka n’okulaga okusiima kwabwe, naye omugwira teyabanyega.
Ekkumibabulira olukungaana ku kusomoka kwabwe, nebeyongera okukkatiriza ku magezi amanji omugwira ono geyalina.
– Teyavuddeko mu kifo newankubadde okuyimusa omutwe gwe okulaba ku baani ab’ogera naye. Yatudde butuuzi nafumintiriza mu kasirise. Byonna byetwayogera n’okusiima yanyega bigambo bina byokka.
– Kagezi munnyo! Kamanya byonna! – byebawoggana mu sanyu eppitirivu nga bagamba Katonda ye kenyini yabamuwa nga malaika okuva mu ggulu okubanunula. Bonna bali bamativu okusomoka n’omukulembeze ng’ono ataataataganyizibwe kintu kyona munsi. Ela nebakkanya nti bakusimbula mumatumbi budde g’olunaku oluddako.


text:
11:1 a Yer 26:18 b 1By 3:12 c 1By 3:13 d Kos 1:1 e Is 1:1Mu mirembe Yuda gye yagenda efugibwa bakabaka bano: Yosamu, ne Akazi, ne Keezeekiya, Mikka eyali Omumolasuuti, yafuna obubaka obuva eri Mukama, obukwata ku kibuga Samaliya ne Yerusaalemi.
21:2 a Zab 50:7 b Yer 6:19 c Lub 31:50; Ma 4:26; Is 1:2 d Zab 11:4Muwulire mmwe abantu mwenna,
muwulire mmwe ebintu byonna ebiri mu nsi, ne bonna abagirimu,
Mukama Ayinzabyonna asinziira mu yeekaalu ye entukuvu,
ng’alina by’abalumiriza.
31:3 a Is 18:4 b Am 4:13Mulabe, Mukama ajja ng’ava mu ggulu ku ntebe ye
ng’akka ku nsi ng’atambulira ku nsozi waggulu.
41:4 a Zab 46:2, 6 b Kbl 16:31; Nak 1:5N’ensozi zirisaanuukira wansi w’ebigere bye
era n’ebiwonvu ne byatika ne bisaanuuka
ng’ebisenge by’emizindu by’enjuki ebyokeddwa omuliro,
ng’amazzi g’ekiyiriro bwe gakulukuta ku lusozi nga gayirira ku bbangabanga.
51:5 Am 8:14Bino byonna biribeerawo olw’okwonoona kwa Yakobo,
olw’ebibi by’ennyumba ya Isirayiri.
Ekibi kya Yakobo kye kiruwa?
Si ye Samaliya?
Kifo ki ekigulumivu ekya Yuda?
Si Yerusaalemi?
61:6 a Am 5:11 b Ez 13:14“Noolwekyo nzija kubetenta Samaliya ngifuule ebifunfugu,
kifuuke nga ennimiro ey’okusimbamu emizabbibu.
Ndiyiwa amayinja gaakyo mu kiwonvu
N’emisingi gyakyo ne ngireka nga gyasamye.
71:7 a Ez 6:6 b Ma 9:21 c Ma 23:17-18Bakatonda baakyo bonna be basinza, balisekulwasekulwa;
ebintu byonna ebyaweebwayo ng’ebirabo mu yeekaalu biriggya omuliro;
ndizikiriza bakatonda baakyo bonna be beekolera.
Ng’ebirabo ebyo bwe byafunibwa mu bwenzi,
bwe bityo bwe biritwalibwa mu bwenzi ne bikozesebwa.”
Okukaaba n’Okukungubaga
81:8 Is 15:3Kyendiva nkaaba ne nkuba ebiwoobe,
ne ntambula nga sambadde ngatto, era nga ndi bukunya.
Ndikaaba ng’ekibe,
ne nkuba ebiwoobe ng’abaana b’ekiwuugulu.
91:9 a Yer 46:11 b 2Bk 18:13 c Is 3:26Ekiwundu kye tekiwonyezeka,
ne Yuda ky’alwadde.
Kituukidde ddala ku mulyango gw’abantu bange,
ne ku Yerusaalemi yennyini.
Omulabe Asemberera Yerusaalemi
10Temukibuulira mu Gaasi,
temukaaba maziga n’akatono.
Mwevulungulire mu nfuufu
mu Besuleyafula.
111:11 Ez 23:29Muyiteewo nga muli bwereere nga muswadde,
mmwe ababeera mu Safiri.
Ababeera mu Zanani
tebalifuluma.
Beswezeeri ekuba ebiwoobe,
kubanga tokyalinayo buddukiro.
121:12 Yer 14:19Abo ab’omu Malosi bali mu kulumwa okw’amaanyi
nga balindirira okubeerwa,
kubanga ekibonoobono kivudde eri Mukama,
ne kituuka ne ku mulyango gwa Yerusaalemi.
131:13 Yos 10:3Mwanguwe okusiba amagaali ku mbalaasi
mmwe ababeera mu Lakisi.
Mmwe nsibuko y’ekibi
mu Bawala ba Sayuuni,
kubanga ebibi bya Isirayiri byasangibwa mu mmwe.
141:14 a 2Bk 16:8 b Yos 15:44 c Yer 15:18Noolwekyo muligabira Molesesu eky’e Gaasi
ebirabo ebimusiibula.
Ebibuga by’e Akuzibu birikakasibwa nga bya bulimba
eri bakabaka ba Isirayiri.
151:15 a Yos 15:44 b Yos 12:15Mmwe abantu b’omu Malesa,
ndibasindikira alibawangula n’abafuga.
Oyo ekitiibwa kya Isirayiri
alijja mu Adulamu.
161:16 Yob 1:20Mukungubage, n’emitwe mugimwe
olw’abaana bammwe be mwesiimisa;
mumwe enviiri zammwe nga mukungubaga, emitwe gyammwe gibe ng’egy’ensega,
kubanga abaana bammwe balibaggyibwako ne batwalibwa mu buwaŋŋanguse.


text:
11 a Is 63:1-6; Yer 49:7-22; Ez 25:12-14; Am 1:11-12 b Is 18:2 c Yer 6:4-5Kuno kwe kwolesebwa kwa Obadiya.
Mukama Ayinzabyonna kwe yamuwa ku bikwata ku nsi ya Edomu.
Tuwulidde obubaka obuva eri Katonda,
Katonda yaweereza omubaka eri amawanga n’obubaka buno nti,
“Mugolokoke tulumbe Edomu tumulwanyise.”
2“Laba, ndibafuula aba wansi ennyo mu mawanga,
era olinyoomererwa ddala.
33 a Is 16:6 b Is 14:13-15; Kub 18:7Mwelimbye n’amalala agali mu mitima gyammwe,
mmwe abasula mu mpuku ez’omu njazi,
era ne muzimba amaka gammwe waggulu ku njazi.
Mmwe aboogera nti,
‘Ani alituwanulayo n’atussa wansi?’
44 a Kbk 2:9 b Is 14:13 c Yob 20:6Wadde nga mwewanika waggulu ng’empungu
era ne muzimba ebisu byammwe wakati w’emmunyeenye,
ndibawanulayo ne mbasuula wansi,”
bw’ayogera Mukama.
55 Ma 24:21“Singa ababbi babajjira,
n’abanyazi ne babalumba ekiro,
akabi nga kaba kabatuuseeko.
Tebandibabbyeko byonna bye baagala?
Oba singa abanozi b’emizabbibu bakujjiridde,
tebandireseeko obuzabbibu butono nnyo?
6Esawu alinyagulurwa,
eby’obugagga bye ebikusike birinyagibwa.
77 a Yer 30:14 b Zab 41:9Abaalagaana naawe balikusindiikiriza ku nsalo,
Mikwano gyo balikulimbalimba ne bakuwangula;
abo abalya emmere yo balikutega omutego,
balikutega omutego kyokka toliguvumbula.
88 Yob 5:12; Is 29:14“Ku lunaku olwo,
sirizikiriza bagezi b’e Edomu,
abantu ab’amagezi ababeera mu nsozi za Esawu?” bw’ayogera Mukama.
99 Lub 36:11, 34“Abalwanyi bo abazira ggwe, Temani, balitya,
era na buli muntu mu nsozi za Esawu
alittibwa.
1010 a Yo 3:19 b Zab 137:7; Am 1:11-12 c Ez 35:9Olw’ebikolwa eby’obukambwe ebyo bye wakola muganda wo Yakobo,
oliswazibwa.
Olizikirizibwa n’otaddayo kuwulirwa.
1111 Nak 3:10Ku lunaku lwe wayimirira ku bbali n’otofaayo,
nga banyaga obugagga bwa Isirayiri,
ne bannaggwanga ne bayingira mu miryango gye,
ne bakuba obululu okulaba atwala Yerusaalemi,
wali omu ku bo.
1212 a Ez 35:15 b Nge 17:5 c Mi 4:11Tosaanye kusekerera muganda wo
mu biseera bye eby’okulaba ennaku,
wadde okusanyuka ku lunaku
olw’okuzikirira kw’abantu ba Yuda,
newaakubadde okwewaana ennyo
ku lunaku lwe baatawaanyizibwa ennyo.
1313 Ez 35:5Temukumba nga muyita mu miryango gy’abantu bange
ku lunaku kwe baalabira obuyinike,
wadde okubasekerera
ku lunaku kwe baabonaabonera,
newaakubadde okutwala obugagga bwabwe
ku lunaku lwe baatuukibwako akabi.
14Temulindira mu masaŋŋanzira
okutta abo abadduka,
wadde okuwaayo abawonyeewo
mu biro eby’okulabiramu ennaku.
1515 a Ez 30:3 b Yer 50:29; Kbk 2:8“Olunaku luli kumpi kwe ndisalira
amawanga gonna omusango.
Nga bwe mwakola abalala, nammwe bwe mulikolebwa.
Ebikolwa byammwe biribaddira.
1616 Yer 25:15; 49:12Ng’abantu bange bwe baanywa ekikompe eky’ekibonerezo ku lusozi lwange olutukuvu
n’amawanga ageetooloddewo bwe galikinywa obutakoma;
balikinywa,
babe ng’abataganywangako.
1717 a Am 9:11-15 b Is 4:3Naye ku Lusozi Sayuuni baliwona,
kubanga lutukuvu,
n’ennyumba ya Yakobo
eritwala omugabo gwabwe.
1818 Zek 12:6Ennyumba ya Yakobo eriba omuliro,
n’ennyumba ya Yusufu olulimi olw’omuliro.
Ennyumba ya Esawu eriba bisusunku,
era baligyokya n’eggwaawo.
Tewaliba muntu wa nnyumba ya Esawu
n’omu alisigalawo,
kubanga Mukama akyogedde.
1919 a Is 11:14 b Yer 31:5“Abantu b’e Negebu balitwala
olusozi Esawu,
n’abantu ab’omu biwonvu balitwala
ensi y’Abafirisuuti.
Balyetwalira n’ennimiro ez’omu Efulayimu ne Samaliya,
ne Benyamini ne yeetwalira Gireyaadi.
2020 a 1Bk 17:9-10 b Yer 33:13Ekibiina ky’Abayisirayiri abaali mu buwaŋŋanguse e Kanani,
balyetwalira ensi, okutuukira ddala ku Zalefaasi;
abawaŋŋanguse abaava mu Yerusaalemi abali mu Sefalaadi,
balyetwalira ebibuga mu Negebu.
2121 Zab 22:28; Zek 14:9, 16; Kub 11:15Abanunuzi balyambuka ku Lusozi Sayuuni,
okufuga ensozi za Esawu.
Obwakabaka buliba bwa Mukama.”


text:
Amawulire
Omwana omuwala yetaaga okukumibwa
Ivan Ssenabulya
October 12th, 2021
Bya Ivan Ssenabulya
Ebitongole byobwanakyewa biraze obwetaavu, okufuula amsomero ebifo ebyeyagaza nobukuumi obumala eri omwana omuwala.
Alipoota ezenjawulo zizze ziraga engeri abaana abawala gyebatulugunyizibwamu ku masomero, okuli okubasobako, okubattikka embuto nabamu nebawanduka mu kusoma.
Omulanga guno gwazze, Uganda bweyabadde yegasse kunsi yonna okukuza olunnaku lomwana omuwala, International Day of the Girl Child.
Akulira emirimu ku kitongole kya Rising Voices, Yvone Laruni agambye nti olunnaku luno lutekawo omwagaanya okufumintiriza ku bizibu abawala byebayitamu, nokubinogera eddagala.
Kati agambye nti ngojeeko okukuza olunnaku luno, kikulu nnyo okulwana okutekawo obukuumi obumala eri abaana ku masomero.
Ye ssenkulu wekitongole kya Centre for Domestic Violence Prevention Tina Musuya alaze okutya ku kusomozebwa okwajira mu kusoma okwokumitimbagano.
Olunnaku luno lwavugidde ku mubala “Digital Generation, Our Generation”


text:
Omulamuzi Alagidde Baguma Bamuleete mu Kkooti Kumpaka
Eyali omuduumizi wa police eya CPS mu Kampala Aaron Baguma eyamwalula esiridde, kkooti enkulu eyisizza ebbaluwa eragira akawatibwe atwalibwe mu kkooti ku buwaze, awerennembe n’omusango gw’obutemu.
Kiddiridde Baguma obutalabikako mu kkooti leero, so nga kooti yafulumya dda ebbaluwa bakuntumye emuwaliriza okujja mu kkooti, omulamuzi bw’alabye atyo kwe kulagira poliisi emuyigge yonna gy’ali emutwale avunaanibwe.
Omupoliisi ono avunaanibwa wamu n’abasibe abalala 9 okuli ne nnannyini kibanda kya mmotoka Hajji Muhamed Ssebuufu ku musango ogw’okutta Betty Katushabe.


text:
Amawulire
Joyce Bagala awera wakudda mu palamenti
Ivan Ssenabulya
October 22nd, 2021
Bya Juliet Nalwooga, Munnakibiina kya National Unity Platform Joyce Bagala, mukakafu nti wakuwangula akalulu mu kudamu okulonda omubaka omukyala owa Mityana. Kino kidiridde kkooti enkulu e mubende wansi wómulamuzi Emmanuel Baguma, enkya ya leero okusazaamu okulondebwa kwa Bagala ngómubaka omukyala owa disitulikiti eno. Mu kwogerako […]
Shamim Malende asimattuse abazigu
Omubaka omukyala owa Kampala Shamim Malende nga ye munnamateeka wababaka Muhammad Ssegirinya ne Allan Ssewanyana asimattuse obulumbaganyi obubadde bumukoleddwako mu budde obwokumakya, nganatera okuyingira mu kibuga Masaka. Malende abadde agenda ku kooti enkulu okuwuliriza omusango gwababaka bano mwebasabira okweyimirirwa. Malende atubuliidde nti abasajja 3 babayimiridde […]
Janet Museveni azeemu okujjukiza abazadde obuvunanyizibwa
Bya Ivan Ssenabulya Minisita webyenjigiriza n’emizannyo Janet Museveni asabye abazadde battukize obuvunanyizibwa bwabwe okulabirirra nokutegekra abaana. Agambye nti guno ssi mulimu gwa gavumenti oba amasomero naye bonna abakwatibwako. Alae okutya olwabazadde okulowooza nti amasomero by’ebifo byokka ebisobola okukuuma abaana nokubayigiriza. Janet Museveni yabadde mu musomo, […]
Uganda eyagala kuva mu International Coffee Organization (ICO)
Bya Juliet Nalwooga Uganda eri mu nteseganya nabekitongole kya International Coffee Organization (ICO) ku nsonga zobwa amemba nebikwata ku ndagaano ya International Coffee Agreement. International Coffee Organization (ICO) kibiina ekigatta amawanga agalima emwanyi ku mutendera gwensi yonna, wabula nga 10 mu Sebutemba gavumenti ya Uganda […]
Palamenti eyisizza ekiteeso ku mpisa n’ababaka bemulugunya ku nguudo
Ababaka ba palamenti naddala okuva mu mambuga gegwanga, batadde minisitule yebyentambul ku nninga olwengeri gyebagamba nti ssi yabwenkanya, gyebagabanyizaamu okukola enguudo mu gwanga. Bwebabadde baanukula ku kiwandiiko okuva mu minisitule eri palamenti, omubaka omukyala owa disitulikiti ye Oyam Sandra Santa Alum, owe Koboko James Baba […]
Univasite bagamba tebabebuzaako ku ‘Teachers’ Policy’
Bya Damalie Mukhaye Zzi University ezisomesa abasomesa, bagamba nti tebebuzibwako ku ntekateeka ya gavumenti empya ekwata ku teeka lya teacher policy erigenda okutandika okutekebwa mu nkola omwaka gwebyensoma guno. National Teacher’s policy yayisibwa mu mwaka gwa 2019 ngebimu ku byajjira mu tteeka lino, abasomesa bonna […]
Gavt efulumiza ensimbi ezékitundu ekyókubiri
Bya Benjamin Jumbe, Gavt efulumiza ensimbi obusse 5.8 ezigenda okudukanya emirimu mu kitundu ekyókubiri ekyomwaka gwe byensimbi 2021/22. Mu kwogerako ne bannamawulire mu Kampala, omuteesiteesi omukulu owa minisitule eno, Ramathan Ggoobi agambye nti ensimbi ezifulumizibwa zikola ebitundu 25.5% ku mbalirira ye ggwanga eyóbusse 44.7 Goobi […]
Aba UBA bagala gavt ekwatireko amasomero góbwannanyini
Bya Prossy Kisakye, Ekibiina kya Uganda Bankers Association kyagala gavumenti etekewo ensawo ya bukadde bwa America 300 eyambeko amasomero góbwannanyini wakati nga gategeka okuggulawo omwaka ogujja. Bino byogeddwa senkulu wékibiina kino, Wilbrod Owor bwabadde alabiseeko mu kakiiko ka palamenti akavunanyizibwa ku byenjigiriza okusobola okuwa endowoozaye ku […]
Ebbeyi yamafuta erinnye
Bya Ndhaye Moses Ebbeyi yamafuta erinnye, ku masundiro agenjawulo wano mu Kampala. Liita yamafura yalinnye kankano okutuuka ku 4,450 eya petuliilo atenga diesel awasinga ya 3,999. Wabaddewo okweyongera kwa nnusu 300 ebya silingi ya Uganda mu wiiki bbiri eziyise. Absinga kino bakitadde kungeri ssenyiga omukambwe […]
Abasibe 10,000 ku 6,000 bebakagemebwa COVID-19
Bya Benjamin Jumbe Ekitongole kyamakomera kyakagema abasibe omutwalo gumu, ekirwadde kya ssenyiga omukambwe ku basibe emitwalo 6 abali mu makomera. Omwogezi wekitongole Frank Baine agambye nti omuwendo gwabakagemebwa guli wansi, nga kivudde ku ddagala etono eryakabaweebwa okuva mu minisitule yebyobulamu. Baine era agambye nti tewali […]


text:
Amawulire
Abasomesa betaaga obujanjabi bw’obwongo
Ivan Ssenabulya
October 14th, 2021
Bya Prosy Kisakye
Abakugu mu ndwadde zemitwe nobwongo mu Uganda bawabudde gavumenti, okutuusa obujanjabi bwemitwe eri abasomesa, ngamasomero teganaggulawo.
Gavumenti yalangirira okggulawo amasomero okutandika naba univasite nga 1 Novemba, ateng abasigadde baakutandika mu January womwaka ogujja.
Akulira ekitongole kya Psychosocial Support Initiative nga ye Michael Byamukama abadde wamu ne Joshua Opio okuva ku kitongole kya War Child –Holland nebategeeza nga bwewaliwo obwetaavu okutekateeka abasomesa nga tebanaddayo mu bibiina.
Bano bagamba nti bingi ebibaddewo, ebikosezza abasomesa mu muggalo, kyenkna ogumaze emyaka 2.
Bano basinzidde mu musomo ogwomulundi ogwomukaaga, ogwa Africa Psychosocial Support Forum nga gwetabiddwamu amawanga 13 nga ne Uganda terutumiddwa mwana.


text:
MUNNAMAGGYE Lt. Gen. Henry Tumukunde eyakwatibwa gye buvuddeko ebintu by’ongedde okumwononekera bwaguddemu ekirwadde mu kkomera gyabadde naddusibwa mu ddwaliro e Nakasero nga biwala ttaka.
Tumukunde alabise nga mukoowu nnyo era nga amaanyi matono, kigambibwa nti yasoose kuzimba kugulu okugambibwa okubanti kwavudde ku kumuyimiriza ekiseera ekiwanvu ennyo ab’ebyokwerinda bwe baabadde bakola omulimu gw’okwaza amakaage agasangibwa e Kololo ku lw’omukaaga.
Okugulu okugambibwa okuvaako akabasa kumaze ekiseera nga kumulumaluma kubanga kwakuubawamu essasi mu kiuseera bwe yali ne banne mu nsiko nga baluubirira okununula eggwanga, era kigambibwa nti mu kiseera ekyo yakukusibwa natwalibwa mu Ddwaliro e Nairobi gye baamujjanjabira nasuuka.
Ono yakwatibwa ku lunaku lw’okuna ekiro okuva mu makaage e Kololo, era naggulwako omusango gw’okulya mu Nsi olukwe bwe yasinziira ku mikutu gya mawulire nakowoola elimu ku Ggwanga ly’okumulirwano liveeyo liyambeko mu kumaamulako Gavumenti ya NRM eri mu buyinza
Okuva olwo abadde akuumibwa mu kadukulu k’ekitongole kya Poliisi ekyenjawulo ekikola ku kunonyereza ku misango e Kireka.
Do you have a story in your community or an opinion to share with us: Email us at editorial@watchdoguganda.com


text:
Police akawungeezi ka leero eggye emisango ku eyali DPC wa Buyende Muhammad Kirumira oluvannyuma lwa omuwaabi wa Police Catherine Kusemererwa okutegeeza kkooti ya Police nti talina bujulizi bumala buluma Kirumira ku misango ebiri ogw'okutulugunya wamu n'kukozesa amaanyi agasukkiridde.
Kusemererwa atageezezza kkooti nti Tumusiime Milton munnamawulire wa Red Pepper yagaanye okuwa obujulizi ku Kirumira nti kubanga tabangako mu kafubo naye mwebamuvunaanira nti yavuba Ssaabapoliisi General Kale Kayihura era bw'atyo Ssentebe wa kkooti ya Police Dennis Odongopiny n'akkiriza Kusemererwa okuggyako Kirumura emisango nga tegiyinza kweyongerayo nga tewali bujulizi.
Wabula Kirumira ataddeyo okusaba kwe okw'okweyimirirwa olwaleero naye nebakugaana era nebamwongerayo ennaku nnya ku alimanda mu kkomera ly'abaserikale ku Railway Grounds mu Kampala nga bwebongera okwetegereza eneeyisa ye
On Air
Must See
-
Gossip/ 2 weeks ago
Isma Olaxess olina okukwatibwa – Abtex
#Wolokoso; Omutegesi w’ebivvulu Abbey Musinguzi a.k.a Abtex promotions avuddeyo naggula omusango ku blogger Lubega...
-
Gossip/ 3 weeks ago
MPAGIRA OS SUUNA OKUSIBA BANNAMAWULIRE YADDE SIMWAGALA – BEBE COOL
#Wolokoso: Moses Ssali aka Bebe Cool avuddeyo ku kya Os Suna okutwala Bannamawulire Keyz,...
-
Latest News/ 3 weeks ago
BANANGE MUNSOYIWE ZAALI NTALO ZA FACEBOOK – ISMA OLAXESS
https://youtu.be/ACzem0WPXeI Tusuubira Isma aka Isma Olaxess aka Isma Kalevu aka Jajja Iculi1; “Mwasuze mutya...


text:
Amawulire
Makerere betongodde okuva mu NSSF
Ivan Ssenabulya
October 13th, 2021
Bya Damalie Mukhaye
Olukiiko olwa waggulu oluddukanya ettendekero ekkulu mu gwanga, olwa Makerere University Council basazeew okwewandukulula nabakozi baabwe mu kitavvu kyabakozi ekya National Social Security Fund (NSSF).
Kino kyadirirdde gavumenti okubawa olukusa, okutandika entekateeka eyaabwe, mwebagenda okuyita nabakozi okuterekeranga ibukadde bwabwe.
Kino baakituumye MURBS, ngolukiiko olwa Council lwasalawo kino mu lutuula lwabwe olwaomulundi ogwe 153 olwaliwo nga 6 Okitobba.
Kino kigenda kutandika okukola nga 1 July 2021, nga kitegeeza nti abakozi ssente zaabwe tezigenda kuddamu kutwalibwa mu NSSF, kubanga ssi ba memba.
Bweyatukiriddwa, omuwandiisi wa Univasite Yusuf Kiranda yakakasizza ekyasaliwawo, olukiiko lwa council.
Kinajjukirwa nti NSSF mu 2018 yawawabira Makerere University, olwobutasasaula ssente zabakozi baabwe.
Akulira NSSF, Dr Richard Byarugaba agambye nti omusango gwebawaaba gukwata ku ssente ezemabega, zebatasasula.
MURBS kati erina ba memba 3,770 ngawamu ezrimu, obuwumbi 200 abakozi zebaterekera obukadde bwabwe.


text:
Ekitongore ekirikujunanizibwa ahaby’enyonyi omu eihanga ekya Civil Aviation Authority kyaheebwa ebiro bibiri kuba kyashoboreire aha kurugaho kw’amashanyarazi aha kishaayi Entebbe wiiki ehwaire, ekyareteire emirimo yayeemerezibwa aha kishaayi.
Eki kyashabwa obu ekitongore eki kyabuganaho n’akakiiko ka paramenti aka COSASE eizooba eri.
Aba Civil Aviation Authority erizooba baba bari aha paramenti okugarukamu ebibuuzo ebirugire ow’omubazi w’ebitabo mukuru hamwe n’okumanyisa aha kwombeka okurimu nikugyenda omumaisho aha kishaayi ky’enyonyi.
Omu rukiiko ori, abanyeishengyero babuuza ahabw’enki amashanyarazi garugireho Orwakabiri oruhwaire ekyaretsire enyonyi zitakubaasa kugwa ninga shi okuguruka .
Amakuru nigoreka ngu ekizibu eki kikaretera enyonyi ezabeire zeine kuguruka zaheeza eshaaha 1 zitagurukire.


text:
AKULIRA ekisinde kya Renewed Uganda era nga yomu ku bavuganya kuntebe y’obukulembeze bwe Ggwanga munnamagye eyawumula Gen. Henry Tumukunde asekeredde abatuuze mu bitundu bye Teeso abalowooza nti enteekateeka y’emyoga yegenda okubajja mu bwavu obubazimbyeko akayumba, nabawa amagezi beekolere ebyabwe kubanga enteeka teeka nga zino zibaddewo naye tezirina kye ziyambye kukyusa ku mbeera bannaUganda mwe bali.
Tumukunde ategezezza nti etekateeka ez’ekikula kino zizze zitekebwawo Gavumenti naye nga zonna tezisobodde kubaako kye zikola ku kukyusa obulamu bwa banuaUganda okujjako okw’ongera okubanyika munvuba.
Ono anokodeyo enteekateeka eyali emanyiddwa ng’entandiikwa nga naabamu bagikazaako Eya Kisamba Mugerwa, Bonna bagaggawale, Youth livelihood program n’emyoga egiriwo ensangi zino, nti bino byonna Gavumenti ebikola kusikiriza bannaUganda bweba nga eriko kyeyagala okuyisawo ng’eyita mu byobufuzi naddala mu biseera by’obululu n’abalabula obutakola nsobi kuddamu kulonda Gavumenti ya NRM.
Yabajjukizza abaana baabwe abaali mu lutalo lw’okulwanyisa Kony ne Lakwena abaali bamanyiddwanga Arrow Boys, nagamba nti bano baakola omulimu naye tebasasulwa, mu ngeri eyo nabawa amagezi bamulonde kubanga amanyidde ddala omulimu amatendo gwe baakola nga omuselikale nti era ajja kubasasula amaanyi gaabwe ne biseera bye bawaayo okutaasa e Ggwanga mu kiseera ekyo.
Do you have a story in your community or an opinion to share with us: Email us at editorial@watchdoguganda.com


text:
Omuzinnyi DJ Nimrod akedde mu ggiimu olunnaku olwaleero, okwetekateeka okukuba omukizi ekiro kya leero.
Ba DJ ba 100.2 Galaxy FM bategese enkambi ku Mutima Beach mu disitulikiti y’e Mukono n’okutandiika olunnaku olwaleero September, 2021.
Enkambi yakomekerezebwa ku Ssande nga 26, September, 2021.
Mu nnaku 3, abadigize balina okuzannya emizannyo egy’enjawulo omuli Volleyball, Beach soccer, empaka z’okuwuga, okwepena, Ludo, okuvuga amaato ku nnyanja n’emizannyo emirala.
Mu nkambi etuumiddwa ‘Gateway Party’ DJ Nimrod yegatiddwako ba DJ banne nga bonna bakozi ku Galaxy FM omuli Dj Denno, Dj Harold, Dj HerBert, Dj Luidee era ku mulundi guno, entekateeka yanjawulo nnyo.
DJ Nimrod agamba nti ku mulundi guno, wakati mu kulwanyisa Covid-19, abantu bonna abagenda mu nkambi, balina okuteeka mu nkola engeri zonna ez’okutangira Covid-19 okusasaana.
Agamba abantu bonna balina okwambala masiki, ate ku Beach watekeddwawo sanitayiza.
Poliisi yakkiriza abantu 50 bokka olw’okutangira abantu abangi abayinza okutambuza obulwadde.


text:
Eyaliko omukulembeze wekibiina kya Forum For Democratic Change (FDC) era nga azze yesimbawo kubukulembeze bwegwanga lya Uganda Col. Dr. Kizza Besigye avuddeyo nga 14, 06, 2021 nategeza abantu mukasera kano akakazigizigi aka kovid19 okwettanira okweyoteza genkola yokuyambako okuziyiza ekirwadde kisenyiga omukambwe ekifuuse namulanda ng’amabeere g’embwa.
Mubigambo bye agamba nti “singa kovid19 akuyingira nozibikira enyindo, notandika okuziyira osobola okwoteza naye nakubiriza abantu okubera abegendereza wadde nga kino abasawo bakiwakanya nti minisitule yebyobulamu tenaba kukitongooza. Bino yabyogedde eri banamawulire kwosa ne ku Tv emu ngabamukyaziza.
Besigye yavaayo nategeza nti tewali ngeri yakwewalamu kirwadde kino kubanga kitambulira mukibuyaga, nayongerako nagamba nti abantu betanire nyo okulya ebibala ebyongera abaserikare ababalwanyisa obulwadde mumubiri okugeza emiyembe, eniimu, emicungwa nokukozesa katungulu cumu.
Kyoka Besigye agamba anti abasawo bavumirira enkola eno eyokwoteza ate nga tebavuddeyo nakulungamya bantu nangeri yona eyokubayamba mubisera bino nga kovidi atambulira kumisinde gyayiriyiri.


text:
Ssaabasajja Kabaka Ronald Muwenda Mutebi II, asiimye n’alonda Abaami b’amagombola abaggya awamu n’abamyuka baabwe mu kaweefube w’okwongera okutumbula entambula y’emirimu mu ggombolola ez’enjawulo.
Kino kibikkuddwa Katikkiro wa Buganda, Charles Peter Mayiga mu lukiiko lwa bannamawulire lw’atuuzizza mu Bulange e Mmengo ku Lwokubiri.
“Twebaza Beene kubanga atwongedde amafuta mu ntambuza y’emirimu ya gavumenti ez’ebitundu. Twebaza Abaami b’amagombolola n’abamyuka abawummudde olw’obuweereza obugasse ettoffaali ery’omuwendo ku Buganda okuva lwe baalondebwa nga 19/ Ntenvu /2014.”
Okusinziira ku Katikkiro Mayiga, bano baali mpagi mu kaweefube w’ettoffaali, Oluwalo lwaffe be baatuuka nju ku nju era n’Emmwanyi Terimba awamu ne Bulungibwansi, n’emirimu emirala bagikoze n’obuteebalirira.
Mukuumaddamula Mayiga abalidde Obwami abasibidde entanda okumanya nti obuweereza ewa Kabaka tebuyimirira era balina okutandikirawo emirimu era n’asaba abawummuziddwa obutasuulirira mirimu gya Kabaka.


text:
MUNNAKATEMBA Charles Kasozi amanyiddwanga Mariachi saako n’omuyimbi Maureen Nantume ensi yabaddugalidde bwe baabadde baakatuuka mu Ggwanga lya America ne balagirwa okudda mu Uganda oluvanyuma lw’okubuuzibwa ebiwandiiko ebibakkiriza okukolera emirimu mu America nga tebabirina.
Bano okutuuka ku kino baabadde bayitiddwa omuyimbi Sarah Zawedde nga kati abeera mu America eyabadde ategese ekivvulu mu kibuga Boston ku Sunde nga 29.
Kigambibwa nti bano baabadde balina okweyanjula nga abagenyi abagenda okukyalira ab,enganda zaabwe mu America saako n’okwetaba ku kamu ku bubaga bwa mazaalibwa, nga bwe bogera bwe batyo teri yabadde ayinza kubabuuza biwandiiko bibakkiriza kukola kyokka tebaasobodde kumatiza bakulu ku kisaawe kya Logan Airport abakola ku bantu abayingira n’abafuluma bonna ne babalagira okudda eka.
Bawereddwa obutetantala kudda mu Ggwanga lya America okumala emyaka 10 olw’okubulwa ebiwandiiko ebibawa olukusa okubaako ne kye bakolera mu America.
Kyategerekese nti omuyimbi Sarah Zawedde yeyabadde ategese ekivvulu kino nga akozesezza Charles Bukenya amanyiddwanga Muvawala okunoonya abanasanyusa abantu, kyokka Mariachi ne Nantume bwe baaganiddwa nasalawo okunoonya Desire Luzinda ne Eddy Kenzo bayimbire abantu.
Amateeka mu Ggwanga lya America makakkali nnyo ku bantu abagendayo okukola emirimu, era abakola ku byokuyingiza abantu n’okufuluma batunula ne riiso jjogi okulaba nga buli mugwiira alina ebiwandiiko ebimukkiriza okukolerayo.
Do you have a story in your community or an opinion to share with us: Email us at editorial@watchdoguganda.com


text:
Tukusanyukidde ku Wikipediya Omukutu guno gwa bwereere era buli muntu asobola okuteekako obubaka n'ebirowoozo ku nsonga ez'enjawulo Kakaano mulimu ebiwandiiko 1,224 mu Luganda
Guno gwe muko ogusooka ogwa y'Oluganda. Kaakano, Wikipedia eno erina abagikozesa batono, naye bw'oba ng'omanyi era ng'oyagala Oluganda, osobola okuyamba okuwandiika mu Wikipedia eno. Osobola okuwandiika empapula, oba okuvvuunula ezo eziri mu nnimi endala okuzizza mu Luganda, Osuubirwa okukyusa ebiwandiiko byonna ebiri mu Wikipedia y'Olungereza mu butuufu bwabyo.


text:
Kookolo w’omu lubuto
Enfaanana ya kookolo w'omu lubuto[kyusa | edit source]
Kookolo w’omu lubuto[[1]] y'Oyo akwata ku kasusu ak'omunda ak’omu lubuto. ObubonerO bwe obusooka kuliko: ekikeeto, okulumizibwa waggulu mu lubuto, okusinduukirirwa emmeeme, n’obutaagala kulya. Obubonero obw’oluvannyuma mulimu: omubiri okuwewuka, olususu olwa kyenvu, okusesema, obuzibu mu kumira, omusaayi mu bubi, n’ebirala. Kookolo ono asobola okuva mu lubuto n’asaasaanira ebitundu by’omubiri ebirala nga; ekibumba, amawuggwe, amagumba, ku lubuto ne mu bifo eby’ensanjabavu.
Ebireeta kookolo ono n'obubonero[kyusa | edit source]
Ekisinga okuleeta kookolo ono ke kawuka ak’ekika kya bacteria akayitibwa Helicobacter pylori era nga kano kalwaza abantu 60% ku bafuna obulwadde buno. Ekirala ekireeta kookolo ono kwe kulya enva endiirwa ensibe mu mikebe n’okunywa ssigala. Abantu 1-3% bafuna obulwadde buno nga babusikira okuva mu ffamire zaabwe.
Ebiseera ebisinga obulwadde buno bukula mu muntu mu mitendera egy’enjawulo era nga kitwala emyaka. Kookolo ono akeberebwa nga bayita mu kuggya akanyama ku muntu ateeberezebwa okuba ne kookolo ne bakakebera mu kyuma, okumukuba ebifaananyi okulaba oba ng’obulwadde busaaasanye mu bitundu by’omubiri ebirala.
Engeri y'okuziyiza kookolo ono[kyusa | edit source]
Okulya enva endiirwa, emmere erimu ekiriisa ekya proteins ez’ekigero ne butto ava mu binazi bisobola okukendeeza ku katyabaga k’okufuna kookolo ono nga kuno kw'ogatta n’okwewala okunywa ssigala. Singa kookolo w’omulubuto ajjanjabwa mangu, olwo ebizibu bingi byaleeta biba bisobola okuwonyezebwa. Obujjanjabi buzingiramu okulongoosa n’obujjanjabi obulala. Singa abeera ng’ajjanjabiddwa nga buyise kiba kyetaagisa omulwadde oyo okufiibwako mu ngeri ey’enjawulo.
Ebivaamu oluusi tebiba birungi ng’omuwendo gw’abo abawangaala okumala emyaka etaano nga bali ku bujjanjabi bali 10% bokka mu nsi yonna. Kino kibaawo olw’ensonga nti abantu abasinga abalina obulwadde buno babugayaalirira ne bukula. Mu Amerika abasobola okubeererawo ku bujjanjabi okumala emyaka etaano bali 28%, mu Korea ey’omu bukiikaddyo bali 65% olw’okunyiikira okwekebezanga.
Mu nsi yonna kookolo w’omu lubuto ye wookutaano mu bika bya kookolo asenkenya abantu era ng’akwata kya kusatu mu bika bya kookolo ebitirimbula abantu. Kookolo ono akola ebitundu 7% eby'abalwadde wamu n’ebitundu 9% eby’abantu abafa. Mu 2012, yakwata abantu emitwalo 950,000 era ng’emitwalo 723,000 be baafa. Ng’emyaka gya 1930 nga teginnaba, mu bitundu by’ensi ebisinga, nga ne Amerika mw’ogitwalidde, kookolo ow’omu lubuto ye yali asinga okutta abantu. Omuwendo gw’abantu abafa obulwadde buno gugenze gukendeera okuva olwo nga kino kirowoozebwa okuba nga kivudde ku kulya emmere ey’omu mikebe essibwa mu byuma ebinnyogoza okusobola okugikuuma nga nnungi. Kookolo w’omu lubuto ali nnyo mu nsi za Ssemazinga wa Asia ey’obukiika ddyo wamu ne Bulaaya ng’alabikira nnyo mu basajja okusinga bwe kiri mu bakazi.


text:
Amawulire
Abesenza ku ttaka ly’ekitongole ky’eggaali y’omukka basenguddwa
rmuyimba
February 5th, 2013
Poliisi emalirizza okusengula abantu abaali besenza ku ttaka ly’ekitongole ky’eggaali y’omukka
Bano babadde bamazeeko emyaka egisoba mu esatu era nga bangi ddala bava mu maka agasoba mu 100
Akulembeddemu omulimu gw’okubasengula, Moses Kirunda ategeezezza nga bano bwebabanabidde mu maaso oluvanyuma lw’okutegeera nti batandise okweyita ba nnanyini.
Wabula abasenguddwa nabo bagamba nti tebaweereddwa budde bumala guva ku ttaka lino mu bulungi.


text:
Nzikiriza ey'eNicea
Nzikiriza ey'eNicea bye bigambo eby'okwatula okukkiriza ebyakkiriziganyizibwako olukiiko lw'Eklezia yenna olubereberye olwatuula e Nicea mu mwaka 325. Nzikiriza eno y'efunza byonna aba Kristu bye bakkiriza era nga eyatulwa mu mmisa eza Sande n'ennaku enkulu. Nzikiriza eno ekozesebwa mu nzikiriza nnyingi ezikkiririza mu Kristu nandibadde nga ebigambo ebimu byawukanamu ko. Eno wammanga, y'eNzikiriza nga bwekozesebwa mu Eklezia Katolika.
NzikirizaEdit
Nzikiriza Katonda omu. Patri omuyinza wa buli kantu, eyakola eggulu n’ensi, na byonna ebirabika n’ebitalabika.
Nzikiriza n’Omukama omu Yezu Kristu, Omwana omu ati owa Katonda, Patri gw’azaala nga n’emirembe gyonna tiginnabaawo. Katonda ava mu Katonda, Ekitangaala ekiva mu Kitangaala, Katonda ddala ava mu Katonda ddala. Yazaalibwa buzaalibwa, tiyatondebwa, ye ne Patri mu bwakatonda be bamu ddala: byonna mwe byakolebwa.
Oyo olw’okubeera ffe abantu, olw’okutulokola yava mu ggulu n’akka. N’afuna omubiri mu Maria omubeererevu ku bwa Mwoyo Mutuukirivu, n’afuuka omuntu.
Era olw’okubeera ffe, yakomererwa ne ku musaalaba, n’abonaabona ku mirembe gya Ponsio Pilato, n’aziikibwa, n’azuukira ku lw’essatu nga bwe kyali mu biwandiiko. N’alinnya mu ggulu, atudde ku gwa ddyo ogwa Patri. Alijja ogw’okubiri n’ekitiibwa okulamula abalamu n’abafu, obwakabaka bwe tibuliggwaawo.
Nzikiriza ne Mwoyo Mutuukirivu, Omukama era awa obulamu, ava mu Patri ne Mwana gwe tusinza awamu ne Patri ne Mwana, ne tumugulumiza kimu, eyayogerera mu Balanzi.
Nzikiriza ne Eklezia omu, omutukuvu, Katolika, eyava mu Batume. Njatula Batismu emu esonyiwa ebibi. Era nnindirira okuzuukira kwabafu, n’obulamu obw’emirembe egirijja.
Amiina.
OluyimbaEdit
Nzikiriza bweba nga tesomeddwa, esobola okuyimbibwa. Enzivuunula y'oluyimba olwa Nzikiriza mu Luganda nga luva mu lw'olulattini y'eno:
Nzikiriza Katonda OmuEdit
Nzikiriza Katonda omu, Patri ayinza buli kantu, Omutonzi w’eggulu n’ensi, ebirabika byonna,. era n’ebitalabika
N’Omukama omu Yezu Kristu, Mwana omu yekka owa Katonda, Eyazaalibwa Patri Nga emirembe gyonna teginnabaawo, Katonda ava mu Katonda, Kitangaala mu kitangaala Katonda ddala ava mu Katonda ddala, yazaalibwa tiyakolebwa, obwakatonda obumu ne Patri. byonna mwe byakolebwa. eyava mu ggulu nakka olw’okubeera ffe abantu, alyoke atulokole:
N’afuna omubiri ku bwa Mwoyo Mutuukirivu, mu Maria embeerera, n’afuuka omuntu
N’akomererwa era ku lwaffe ku mirembe gya Pilato, n’abonaabona era n’aziikibwa. era yazuukira ku lw’essatu nga bwe kyalangwa; n’alinnya mu ggulu atudde ku ddyo ogwa Patri
Alidda ogw’okubiri n’ekitiibwa okulamula abalamu n’abafu, obwakabaka bwe tebuliggwawo.
Ne Mwoyo Mutuukirivu , Mukama, atuwa obulamu, Asibuka mu Patri ne mu Mwana Asinzibwa ne Patri wamu ne Mwana agulumizibwa nabo eyayogerera mu balanzi
N’Eklezia omu Omutukuvu, Katolika eyava mu Batume Nzikiriza Batismu emu Okusonyiyibwa ebibi. Era nninda, n’okuzuukira Okw’abafu, n’obulamu obw’emirembe egirijja. Amiina.


text:
Ng’abaganda bwebagamba nti enaku z’omubbi ziba ana (40) zoka. Polisi eJinja ekutte omuvubuka omuvuzi wa booda ategerekese nga Wilbron Baleta abadde ayambala ebyambalo bya polisi nasabaza abantu okuva mubitundu bye kampala nabatwala e Jinja bino byabaddewo nga 21/06/2021.
Baleta abadde ayambala ebyambalo bya polisi nayita ku misaanvu egyenjawulo kuluguddo, naye kuluno yagudde mubabuufu nebamusoya kajojijoji webibuuzo nebimulema okwanukula okukakana ngakwatidwa kati atemezza mabega wa mitayimbwa ku Central Police Station (CPS) mu kibuga kye Jinja.
Okusinzira kumudduumizi wa polisi e Jinja Mourice Niyonzima, omukwaate yabadde aweese omusabaze okuva e Nansana mu Wakiso disitulikiti era ng’amusasudde emitwalo kumi (100,000). Niyonzima ategezeza nti Baleta wakuvunanibwa emisango egyenjawulo okuli okweyita kyatali, okumenya amaterekero ga gavumenti (sitowa) nagyayo ebyambalo bya polisi (unifoomu), nokwenyigira mubikorwa ebimenya amateeka.
Enswa byekyuusa amaaso nga naawe okyusa envubo.


text:
2 Bassekabaka
Essuula 8
Era Erisa yali agambye omukazi gwe yazuukiriza omwana we ng'ayogera nti Golokoka ogende ggwe n'ennyumba yo obeere yonna yonna gy'oliyinza okubeera: kubanga Mukama ayise enjala; kale n'okugwa erigwira ku nsi emyaka musanvu.
2 Awo omukazi n'agolokoka n'akola ng'ekigambo bwe kyali eky'omusajja wa Katonda: n'agenda n'ennyumba ye n'abeera mu nsi y'Abafirisuuti emyaka musanvu.
3 Awo olwatuuka emyaka omusanvu bwe gyayitawo; omukazi n'akomawo ng'ava mu nsi y'Abafirisuuti: n'afuluma okukaabirira kabaka olw'ennyumba ye n'ekyalo kye:
4 Awo kabaka yali ng'ayogera ne Gekazi omuddu w'omusajja wa Katonda ng'agamba nti Nkwegayiridde, mbuulira ebikulu byonna Erisa bye yakola.
5 Awo olwatuuka bwe yali ng'abuulira kabaka bwe yazuukiza oyo eyali afudde, laba, omukazi gwe yazuukiriza omwana we n'akaabirira kabaka olw'ennyumba ye n'ekyalo kye. Gekazi n'ayogera nti Mukama wange, ai kabaka, ono ye mukazi n'ono ye mwana we Erisa gwe yazuukiza.
6 Awo kabaka bwe yabuuza omukazi n'amubuulira. Awo kabaka n'amuteekako omumbowa omu ng'ayogera nti Muddize byonna ebyali ebibye n'ebibala byonna eby'ekyalo okuva ku lunaku lwe yaviiramu mu nsi okutuusa leero.
7 Awo Erisa n'ajja e Ddamasiko; era Benikadadi kabaka w'e Busuuli yali ng'alwadde; ne bamubuulira nti Omusajja wa Katonda azze eno.
8 Kabaka n'agamba Kazayeeri nti Twala ekirabo mu mukono gwo ogende osisinkane omusajja wa Katonda omubuulizeemu eri Mukama ng'oyogera nti Ndiwona endwadde eno?
9 Awo Kazayeeri n'agenda okumusisinkana n'atwala ekirabo eky'oku buli kintu ekirungi eky'omu Ddamasiko, ebyetikkibwa n'eŋŋamira amakumi ana, n'ajja n'ayimirira mu maaso ge n'ayogera nti Omwana wo Benikadadi kabaka w'e Busuuli antumye gy'oli ng'ayogera nti Ndiwona endwadde eno?
10 Erisa n'amugamba nti Genda omugambe nti Tolirema kuwona; naye Mukama antegeezezza nga talirema kufa.
11 N'amwekaliriza amaaso okutuusa ensonyi lwe zaamukwata: omusajja wa Katonda n'akaaba amaziga.
12 Awo Kazayeeri n'ayogera nti Mukama wange akaabira ki? N'addamu nti Kubanga mmanyi obubi bw'olikola abaana ba Isiraeri: ebigo byabwe olibyokya omuliro, n'abalenzi baabwe olibatta n'ekitala, era olitandagira abaana baabwe abato, era olibaaga abakazi baabwe abali embuto.
13 Awo Kazayeeri n'ayogera nti Naye omuddu wo kye ki, ye mbwa obubwa, akole ekigambo ekyo ekikulu? Erisa n'addamu nti Mukama antegeezezza nga gw'oliba kabaka w'e Busuuli.
14 Awo n'ava awali Erisa n'ajja eri mukama we; n'amugamba nti Erisa yakugamba ki? N'addamu nti Yambuulira nga tolirema kuwona.
15 Awo olwatuuka enkya n'addira eky'okwebikka n'akinnyika mu mazzi n'akiteeka ku maaso ge n'okufa n'afa: Kazayeeri n'afuga mu kifo kye.
16 Awo mu mwaka ogw'okutaano ogwa Yolaamu mutabani wa Akabu kabaka wa Isiraeri, Yekosafaati nga ye kabaka wa Yuda mu biro ebyo, Yekolaamu mutabani wa Yekosafaati kabaka wa Yuda n'atanula okufuga.
17 Yali yaakamaze emyaka amakumi asatu mu ebiri bwe yatanula okufuga; n'afugira emyaka munaana mu Yerusaalemi.
18 N'atambulira mu kkubo lya bakabaka ba Isiraeri ng'ennyumba ya Akabu bwe baakolanga: kubanga yafumbirwa muwala wa Akabu: n'akola ebyali mu maaso ga Mukama ebibi.
19 Naye Mukama teyayagala kuzikiriza Yuda ku lwa Dawudi omuddu we nga bwe yamusuubiza okumuwa ettabaaza olw'abaana be emirembe gyonna.
20 Ku mirembe gye Edomu n'ajeema okuva wansi w'omukono gwa Yuda, ne beekolera kabaka.
21 Awo Yolaamu n'asomoka n'agenda e Zayiri n'amagaali ge gonna wamu naye: n'agolokoka kiro n'akuba Abaedomu abaamuzingiza, n'abaami b'amagaali: abantu ne baddukira mu weema zaabwe.
22 Awo Edomu n'ajeema okuva wansi w'omukono gwa Yuda ne leero. Awo Libuna n'ajeema mu biro ebyo.
23 Era ebikolwa ebirala byonna ebya Yolaamu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda?
24 Awo Yolaamu ne yeebakira wamu ne bajjajjaabe n'aziikirwa wamu ne bajjajjaabe mu kibuga kya Dawudi: Akaziya mutabani we n'afuga mu kifo kye.
25 Mu mwaka ogw'ekkumi n'ebiri ogwa Yolaamu mutabani wa Akabu kabaka wa Isiraeri Akaziya mutabani wa Yekolaamu kabaka wa Yuda n'atanula okufuga.
26 Yali yaakamaze emyaka amakumi abiri mu ebiri bwe yatanula okufuga; n'afugira omwaka gumu mu Yerusaalemi. Ne nnyina erinnya lye yali Asaliya muwala wa Omuli kabaka wa Isiraeri.
27 N'atambulira mu kkubo ly'ennyumba ya Akabu n'akola ebyali mu maaso ga Mukama ebibi ng'ennyumba ya Akabu bwe baakolanga: kubanga yali mukoddomi wa nnyumba ya Akabu.
28 N'agenda ne Yolaamu mutabani wa Akabu okulwana ne Kazayeeri kabaka w'e Busuuli e Lamosugireyaadi: Abasuuli ne bafumita Yolaamu ekiwundu.
29 Awo kabaka Yolaamu n'akomawo okuwonera e Yezuleeri ebiwundu Abasuuli bye baamufumitira e Laama bwe yalwana ne Kazayeeri kabaka w'e Busuuli. Akaziya mutabani wa Yekolaamu kabaka wa Yuda n'aserengeta okulambula Yolaamu mutabani wa Akabu e Yezuleeri kubanga alwadde.


text:
Amawulire
Mulindwa tadda mu mupiira
Ali Mivule
June 24th, 2013
Amawulire agava ku FUFA e Mengo galaga nti akulira ekibiina ky’omupiira kino Lawrence Mulindwa tagenda kwesimbawo mu kulonda okw’okukyuusa obukulembeze okusuubirwa okubaawo nga 31 omwezi gw’omunaana. Mulindwa eyajja mu bukulembeze w’omupiira mu mwaka gwa 2004 ategeezezza bino eri olukiiko olufuzi mu kafubo akatudde ku FUfa […]
Walusimbi ssi wakusamba
Ali Mivule
June 5th, 2013
Omutendesi wa tiimu y’eggwanga Micho Mulitin akakasizza nga omuzannyi Godfrey Walusimbi bw’atagenda kukomawo waka kwetaba mu mupiira gw’olwomukaaga. Walusimbi ono alemereddwa okukwatagana ne tiimu gy’asambira mu Congo Kati Alex Kakuba ne Joseph Ochaya bebasigaddewo okuzannya mu namba ye mu mupiira wakati wa Uganda cranes […]
Tiketi za Cranes
Ali Mivule
June 4th, 2013
Tickets zomupiira gwa Uganda Cranes ne Liberia zakutandika okutundibwa olunaku lwenkya kumakya. Tickets zino zakutundibwa nusu 12,000 wamu ne 33,000. Tickets zino zakutundibwa kumasundiro gamafuta aga Shell,Total,Kobil,City Oil ne Gapco. Awalala kwekuli Hardware world e Ntinda,City shoppers e Mukono ne Basebuguzi and sons e Masaka. […]
Abayizi beekyaye
Ali Mivule
May 31st, 2013
Abayizi ku ttendekero lya Busoga College Mwiri beesuddemu kambayaaya nebeekalakaasa, Abayizi bano bagamba nti bakooye mbeera embi wmebasomera era nga bagaala abakulembeze b’ettendkero lino bagobwe. Abayizi bano bakedde bukeezi nebaggala essomero era nga baliko n’ensisinkano gyebabaddeu n’abakulembeze ba municipaali ye Jinja ne RDC. Bbo abakulembeze […]
Okubaka
Ali Mivule
May 16th, 2013
Empaka z’okubaka ez’eggwanga zitandika ssabiiti eno n’enzannya ez’enjawulo. Emipiira mukaaga gyegigenda okubeera mu kisaawe e Nakivubo. Empaka zino ku luno zeetabiddwaamu abe Mbarara era nga buli omu b’ataddekoa maaso. Ekibiina ekitwala omuzannyo gw’okubaka kigamba nti empaka zino mwebagenda okujja abazannyi abanakola tiimu egenda […]
Manchester ekyetisse
Ali Mivule
April 23rd, 2013
Manchester United esitukidde mu kikopo kya pulemiya bw’ewnagudde omupiira gwaayo ye ne Aston Villa. Robin Van Persie y’ateebye goolo emaze eggobe mu kibya nga kati yadde liigi ekyagenda mu maaso, omuwnaguzi yategerekese dda. Guno mulundi gwa 20 nga United ewangula ekikopo kino. […]
Hamis Kiiza e sserunkuuma ssibakuzannya
Ali Mivule
March 19th, 2013
Nga Tiimu y’eggwang eya Uganda cranes ekyagenda mu maaso n’okutendeka, muyizi tasubwa Hamis Kiiza ne Daniel Sserunkuuma ssibakukoona ku kapiira Bano tebagenda kwegatta ku tiimu kwolekera eggwanga lya Liberia oluvanyuma lw akooki okubasuula ebbali SSerunkuuma yegasse ku Brian Umony nate atagenda kusamba
Emisinde
Ali Mivule
February 15th, 2013
Abaddusi abamannya nga Moses Kipsiro, Dorcus Inzikuru,Annet Negesa,n’abalala beebamu ku bagenda okwetaba mu mpaka z’eggwanga ezomwetoololo olunaku lw’enkya e jjinja. Ekibiina ekiddukanmya omuzannyo gw’emisinde mu ggwanga kigenda kweyambisa empaka zino okulonda tiimu y’eggwanga enetaba mu z’ensi yonna mu Poland. Empaka zino zigenda kwetabwaamu abantua basoba […]


text:
Ekitongole kya Nnaabagereka Development Foundation (NDF) nga kiri wamu ne Finance Trust Bank, nate kitegese Ekisakaate kya Maama Nnaabagereka, wabula nga ku mulundi guno kigenda kwetabwamu abo bokka abaatuula ebibiina ebyakamalirizo omuli; P.7, S.4 ne S.6 kuba be basinze okusoomoozebwa .
Bw’abadde afulumya enteekateeka zino ku lwa Minisita avunaanyizibwa ku woofiisi ya Nnaabagereka, Owek. Nankindu Kavuma, mu bimuli bya Bulange olwaleero, Minisita w’ebyamawulire Noah Kiyimba agambye nti ku mulundi guno essira balitadde ku bawummuze.
Minisita Kiyimba agambye nti Ekisaakaate eky’omulundi guno kyakuyindira wansi w’omulamwa “Okukuza bamusaayimuto abajjudde ebinonnoggo, obwekanya n’okwesonyiwa ebintu ebimu nga tukozesa obuntubulamu” era nga kyakubeera mu Bulange Mmengo.
“Maama Nnaabagereka n’ekitongole kya Nnaabagereka Development Foundation balabye ng’abawummuze basoomoozebwa era ne balaba nga kigwanidde okubategekera Ekisaakaate kino basobole okubudaabudibwa era mu buufu obwo Ekisaakaate kya luno kyabo bokka abamaliriza ebibuuzo by’akamalirizo.” Owek. Kiyimba bw’agambye.
Owek. Kiyimba annyonnyodde nti ku mulundi guno Ekisaakaate kya nsimbi za wansi ng’omwana ajja kuba asasula emitwalo 15 gyokka okumala ennaku 5 nnamba n’asaba abantu okukijjumbira era n’agattako nti okwewandiisa ku mulundi guno kugenda kubeera ku mutimbagano era nga kutandikidde.
Okusinziira ku Minisita Kiyimba olw’ekirwadde kya Ssennyiga Corona, omuwendo gw’abaana tegugenda kubeera munene nnyo nga anaasooka y’ajja kuganyulwa mu nteekateeka eno ate nga tebajja kusulayo ng’enkola bw’ebadde naye baakunonebwangayo olw’eggulo okufaananako omuyizi asoma ng’ava waka.
Kinajjukirwa nti Ekisaakaate kya Nnaabagereka kitegekebwa buli mwaka mu mwezi gwa January (Gatonnya) naye olw’ensonga y’ekirwadde kya Ssennyiga Corona eyataataaganya ebyenjigiriza ne biggalwa wamu n’okukyusa Kalenda egobererwa amasomero, olukiiko olutegese lwasalawo kitegekebwa mu luwummula era kiganyule abayizi abatudde ebibuuzo ebyakamalirizo.


text:
Olubereberye 30 LCB – मत्ती 30 NCA
Batabani ba Biira ne Zirupa
130:1 a Lub 29:31; 1Sa 1:5-6 b Lv 18:18Laakeeri bwe yalaba nga tazaalidde Yakobo baana, n’akwatirwa muganda we obuggya; n’agamba Yakobo nti, “Mpa abaana oba si ekyo nzija kufa!”
230:2 Lub 16:2; 20:18; 29:31Obusungu bwa Yakobo ne bubuubuukira Laakeeri, n’amugamba nti, “Nze Katonda akummye okuzaala?”
330:3 Lub 16:2Laakeeri kwe kumwanukula nti, “Omuweereza wange Biira wuuno, weetabe naye azaalire ku maviivi gange, ndyoke nfune abaana nga mpita mu ye.30:3 weetabe naye azaalire ku maviivi gange, ndyoke nfune abaana nga mpita mu ye Empisa eyo yaleetebwa mu nnyumba ya Ibulayimu okuva mu bantu ab’omu buvanjuba.” 430:4 a nny 9, 18 b Lub 16:3-4N’alyoka amuwa omuweereza we Biira okuba mukazi we, Yakobo ne yeetaba naye. 5Biira n’aba olubuto n’azaalira Yakobo omwana owoobulenzi.
630:6 a Zab 35:24; 43:1; Kgb 3:59 b Lub 49:16-17Awo Laakeeri n’agamba nti, “Katonda ankoze bulungi, n’awulira eddoboozi lyange, n’ampa omwana owoobulenzi.” Kyeyava amutuuma Ddaani. 7Biira omuweereza omukazi owa Laakeeri n’aba olubuto ate, n’azaalira Yakobo omwana owoobulenzi owookubiri. 830:8 a Kos 12:3-4 b Lub 49:21Laakeeri n’alyoka agamba nti, “Nnwanye ne muganda wange okulwana okw’amaanyi era mpangudde;” omwana kyeyava amutuuma Nafutaali.
930:9 nny 4Awo Leeya bwe yalaba akomye okuzaala, n’addira omuweereza we Zirupa n’amuwa Yakobo abe mukazi we. 10Zirupa omuweereza wa Leeya n’alyoka azaalira Yakobo omwana owoobulenzi; 1130:11 Lub 49:19Leeya n’agamba nti, “Guno mukisa gwennyini!” Kwe kumutuuma Gaadi.
12Ate Zirupa omuweereza wa Leeya n’azaalira Yakobo omwana owoobulenzi owookubiri. 1330:13 a Zab 127:3 b Nge 31:28; Luk 1:48 c Lub 49:20Leeya n’agamba nti, “Neesiimye! Kubanga abakazi banampita wa mukisa;” kyeyava amutuuma Aseri.
1430:14 Lu 7:13Lumu mu biseera eby’amakungula g’eŋŋaano Lewubeeni n’agenda mu nnimiro, n’anoga amadudayimu,30:14 Amadudayimu bibala ebiyamba ku luzaalo mu basajja n’abakazi. n’agaleetera nnyina Leeya. Laakeeri n’agamba Leeya nti, “Nkusaba ompe ku madudayimu g’omwana wo.” 1530:15 Kbl 16:9, 13Kyokka ye n’amuddamu nti, “Okiyita kitono ggwe okunnyagako baze? Ate otwale n’amadudayimu g’omwana wange?” Laakeeri n’amugamba nti, “Kale anaaba naawe ekiro kino olw’amadudayimu g’omwana wo.”
16Yakobo bwe yakomawo okuva mu nnimiro akawungeezi, Leeya n’afuluma okumusisinkana, n’amugamba nti, “Weetabe nange, kubanga nkuguze n’amadudayimu g’omwana wange.” Kwe kwetaba naye.
1730:17 Lub 25:21Katonda n’awulira Leeya, n’aba olubuto, n’azaalira Yakobo omwana owoobulenzi owookutaano. 1830:18 Lub 49:14Leeya n’agamba nti, “Katonda ansasudde empeera yange, kubanga nawa baze, omuweereza wange,” omwana kyeyava amutuuma Isakaali.
19Leeya n’aba olubuto ate, n’azaalira Yakobo Omwana owoobulenzi ow’omukaaga. 2030:20 Lub 35:23; 49:13; Mat 4:13Leeya kwe kugamba nti, “Katonda ampadde ekirabo, kaakano baze anaabanga nange, kubanga muzaalidde abaana aboobulenzi mukaaga.” Ow’omukaaga kyeyava amutuuma Zebbulooni.
21Oluvannyuma n’azaala omwana owoobuwala, n’amutuuma Dina. 2230:22 a Lub 8:1; 1Sa 1:19-20 b Lub 29:31Ate Katonda n’ajjukira Laakeeri, n’amuwulira n’aggula olubuto lwe. 2330:23 a nny 6 b Is 4:1; Luk 1:25N’aba olubuto n’azaalira Yakobo omwana owoobulenzi, Laakeeri n’agamba nti, “Katonda anziggyeeko okunyoomebwa;” 2430:24 a Lub 35:24; 37:2; 39:1; 49:22-26 b Lub 35:17n’amutuuma Yusufu, ng’agamba nti, “Mukama annyongere omwana omulenzi.”
Yakobo Ateesa ne Labbaani
2530:25 Lub 24:54Laakeeri bwe yazaala Yusufu, Yakobo n’agamba Labbaani nti, “Nsiibula, ŋŋende ewaffe mu nsi yaffe. 2630:26 Lub 29:20, 30; Kos 12:12Mpa bakazi bange n’abaana bange, be nkuweererezza, ondeke ŋŋende: kubanga omanyi okuweereza kwe nkuweerezza.”
2730:27 Lub 26:24; 39:3, 5Labbaani kwe kumuddamu nti, “Nga bwe nfunye omukisa mu ggwe, nkusaba oleme kuva wano, kubanga ndabye nga Mukama yampa omukisa ku bubwo. 2830:28 Lub 29:15Ntegeeza empeera yo nange ngikuwe.” 2930:29 a Lub 31:6 b Lub 31:38-40Yakobo n’amuddamu nti, “Ggwe kennyini omanyi nti nkuweerezza era n’ensolo zo nga nzaazizza. 3030:30 1Ti 5:8Kubanga walina ntono nga sinnajja, naye zeeyongedde nnyo; era Mukama n’akuwa omukisa buli gye n’addanga. Naye kaakano nze ndikolera ddi ennyumba yange?”
31Labbaani kwe ku mubuuza nti, “Nkuwe ki?” Yakobo n’amuddamu nti, “Tojja kubaako ky’ompa, okuggyako okunkolera kino, ndyoke nneeyongere okulunda ekisibo kyo: 3230:32 Lub 31:8, 12nzikiriza mpite mu kisibo kyo leero, nziggyemu buli ndiga enkulu eza bugondo n’eza bitanga, n’endiga ento enzirugavu, n’embuzi eza bugondogondo n’ezabitanga mu mbuzi, era ezo ze zinaabeera empeera yange. 33Kale oluvannyuma lwa byonna obutuukirivu bwange bulimpolereza bw’olijja okukebera bw’onsasudde. Bw’olisanga embuzi yonna etali ya bugondogondo n’eya bitanga, oba endiga yonna enkazi enzirugavu eyo eribalibwa nti nnagikubbako.”
34Labbaani n’amuddamu nti, “Ekyo kirungi. Kale kibeere bwe kityo nga bw’ogambye.” 3530:35 Lub 31:1Naye ekiro ekyo Labbaani n’aggya mu kisibo embuzi ennume eza biwuuga n’eza bitanga, n’embuzi enkazi zonna eza bugondogondo n’eza bitanga, buli eyalina ebbala eryeru, na buli ndiga nzirugavu n’aziwa abaana be bazirunde; 36nga beesudde ebbanga eritambulirwa ennaku ssatu okuva ku ye okutuuka ku Yakobo. Yakobo ye n’alunda ezo ezaasigalawo ku kisibo kya Labbaani.
37Awo Yakobo n’addira obuti bw’omulibine omubisi, n’obw’omusakedi, n’obw’omwalamoni n’abususumbulako ebikuta mu bukuubo. 38N’asimba obuti bw’asasambudde mu maaso g’ebisibo ku by’esero ensolo we zanyweranga. 39Bwe zajjanga okunywa ne ziwakiranga mu maaso g’obuti obwo, ne zizaalanga eza biwuuga, n’eza bugondogondo n’eza bitanga. 40Yakobo n’ayawula ento ne zibeera zokka. Naye endala n’azitunuza okwolekera eza biwuuga n’enzirugavu eza Labbaani. Bw’atyo ne yeekolera ebisibo eby’enjawulo, n’atagatta zize na za Labbaani. 41Buli nsolo enkazi ez’amaanyi bwe zaabanga zigenda okuwaka nga Yakobo ateeka ku by’esero obuti bwe buli okwolekera ensolo ezigenda okuwaka, ziwakire okumpi nabwo. 42Naye ku nsolo ennafu teyabutekangawo. Olwo ensolo ennafu ne zibanga za Labbaani, zo ez’amaanyi ne zibanga za Yakobo. 4330:43 nny 30; Lub 12:16; 13:2; 24:35; 26:13-14Mu ngeri eyo Yakobo n’agenda ng’agaggawalira ddala nnyo, n’afuna ebisibo bingi ddala, wamu n’abaweereza abakazi n’abasajja; era n’afuna n’eŋŋamira n’embalaasi.


text:
Ebyemizannyo
CHAN etabuse
Ali Mivule
January 18th, 2016
Ekibiina ekiddukanya omupiira mu Africa ekya CAF kyakunyonyola Tiimu y’eggwanga ey’omupiira the Cranes amateeka g’ekikopo kya CHAN mwebetabye wali e Rwanda. Eyakuliddemu ekibinja kya Uganda Hamid Juma agamba bakumanya enteekateeka z’okutendekebwa ssaako n’okutangazibwa ku mateeka amalala. Mungeri yeemu omutendesi wa Cranes Micho Sredojevic agamba tiimu […]
Mark Makumbi afudde
Ali Mivule
January 14th, 2016
Bannabyamizanyo bali mu kiyongobero oluvanyuma lw’amawulire g’okufa kwa Mark Makumbi. Makumbi amaze ebbanga nga atawanyizibwa obylwadde bwa kookolo Mwanyina abadde amuliko mu ddwaliro Maama Kaye atutegezezza nga Makumbi bw’afudde ku ssaawa nga 3 ez’amakya galeero.
Uganda esenvudde mu ngereka
Ali Mivule
January 7th, 2016
Omupiira gwa Uganda gwongedde okulinya mu nsengeka z’ekibiina ekiddukanya omupiira mu nsi yonna. Uganda kati ekwata kya 62 mu nsi yonna nga esenvudde ekifo kimu okuva mu kye 63 omwezi oguwedde. Kino kyekifo kyawaggulu Uganda kyeyali etuuseko nga mu Africa eri ekwata kya 12 sso […]
KCCA eyongedde okugula abazannyi
Ali Mivule
January 6th, 2016
Aba tiimu ya KCCA FC bakyagenda mu maaso n’okugula abazannyi okwongera okunyweeza tiimu Kati aba KCCA basemberedde okuddamu okugula eyali muyizi tasubwa waabwe Herman Wasswa. Wasswa yoomu ku baava mu tiimu eno mu gw’omukaaga gw’omwaka oguwedde Ssinga Wasswa addamu okwegatta ku KCCA, wakukwatagana buto n’omutendesi […]
Guardiola agenda mu Man City
Ali Mivule
January 5th, 2016
Abadde atendeka tiimu ya Bayern Munich Pep Guardiola alangiridde nti wakulekulira omulimu guno atandise okutendeka mu Bungereza. Gyebuvuddeko ono yategeeza nti yali ssiwakwongerayo bbanga ly’ali mu Bugirimaani nga sizoni eno eweddeko. Guardiola agambye nti ayagala kubeerako mu kibuga ekipya mu Bungereza. Yadde tannaba kussa mikono […]
Omupiira gw’ababaka ba palamenti
Ali Mivule
December 10th, 2015
Tiimi ya palamenti ya Uganda eyokubaka emezze ginaayo eya Kenya 45-9 mu mpaka za palamenti za East Africa ezigenda mu maaso mu kibuga Kigali ekya Rwanda. Olwaleero ttiimu y’omupiira eya Uganda yakuzanya Kenya mu fayinolo okusobola okweddiza ekikopo kyebawangula omwaka oguwedde. Uganda yesize abazanyi nga […]
Hajji NKambwe ow’emotoka z’empaka afudde
Ali Mivule
October 19th, 2015
Abantu abenjawulo bakyakungubagira abadde omwogezi wekibiina ekikulembera omuzannyo gwemotoka zempaka Haji Nkambwe afudde enkya ya leero. Ab’ekibiina ekiddukanya omupiira mu ggwanga nabo bawaddeyo obubaka bwabwe obukubagiza Omugenzi okubiddwa ekirwadde kya puleesa enkya ya leero ku ssaawa bbiri ez’okumakya . Amyuka omukulembeze wekibiina ky’omuzannyo gw’emotoka z’empaka […]
She Cranes ewanduse mu z’ensi yonna
Ali Mivule
August 13th, 2015
Tiimu ya Uganda ey’okubaka the she Cranes ewanduse mu mpaka z’ensi yonna ez’okubaka eziyindira mu ggwanga lya Australia. Uganda ekubiddwa Jamaica ku goolo 59-47 nga ne Malawi yabakuba mu luzanya olwasooka mu zisooka eziddirira ezakamalirizo. Rachael Nanyonga asuuse goolo 29 sso nga kaputeeni Peace Proscovia […]
She Cranes etuuse- bagiwangudde mu mukwano
Ali Mivule
August 3rd, 2015
Tiimu y’eggwanga ey’omuzanyo gw’okubaka eya She Cranes yatuuse bulungi mu ggwanga lya Australia akawungeezi k’eggulo,gyeyagenze okwetegekera empaka z’ekikopo kyensi yonna eza Netball World cup mu kibuga Sydney. She Cranes kati nga esuzibwa ku Hotel ya Ibis esobodde okuzanyayo omupiira ogw’omukwano n’eggwanga lya New Zealand enkya […]
Empaka z’ebika zitongozebwa leero
Ali Mivule
July 14th, 2015
Katikiro wa Buganda Charles Peter Mayiga olunaku olwalero wakutongoza empaka z’emipiira gy’ebika bya Buganda. empaka zino zakuggulwamu mu butongole Ssabasaja Kabaka wa Buganda Ronald Muwenda 11 nga 26 omwezi guno mu kisaawe e Wankulukuku nga Enkobe littunka ne Ngabi. Mayiga agambye nti ebika yentabiro y’okwegatta […]


text:
AMASIRO G’E KASUBI: Okusereka Muzibu-Azaalampanga kutandise
Katikkiro wa Buganda Charles Peter Mayiga ategeezezza nga Obuganda ne gye buli eno bwe butasobola kuvaayo kutegeeza mu butongole ekyavaako amasiro okuggya kuba tebufunanga alipoota y’okunoonyereza ku kuggya kw’ago mu butongole newankubadde abaakuliramu okunoonyereza baakola alipoota ne bagikwasa gavumenti. Katikkiro okwogera bino, abadde awerekeddeko Omulangira Daudi Chwa e Kasubi okukola omukolo gw’okutandika okusereka ennyumba ya Muzibu azaalampanga.


text:
2 Bassekabaka
Essuula 9
Awo Erisa nnabbi n'ayita omu ku baana ba bannabbi n'amugamba nti Weesibe ekimyu otwale eccupa eno ey'amafuta mu mukono gwo ogende e Lamosugireydi.
2 Kale bw'olituukayo onoonyezanga eyo Yeeku mutabani wa Yekosafaati mutabani wa Nimusi, oyingire omugolokose ave mu baganda be, omuyingize mu kisenge eky'omunda.
3 Olyoke oddire eccupa ey'amafuta ogafuke ku mutwe gwe oyogere nti Bw'atyo bw'ayogera Mukama nti Nkufuseeko amafuta okuba kabaka wa Isiraeri. Olyoke oggulewo oluggi odduke so tolwanga.
4 Awo omulenzi, omulenzi nnabbi, n'agenda e Lamosugireyaadi.
5 Awo bwe yatuuka n'asanga abaami ab'omu ggye nga batudde; n'ayogera nti Ndiko kye ntumiddwa gy'oli, ggwe omwami. Yeeku n'ayogera nti Eri ani ku ffe fenna? N'ayogera nti Eri ggwe, omwami.
6 N'agolokoka n'ayingira mu nnyumba; n'afuka amafuta ku mutwe gwe n'amugamba nti Bw'atyo bw'ayogera Mukama Katonda wa Isiraeri nti Nkufuseeko amafuta okuba kabaka w'abantu ba Mukama, owa Isiraeri.
7 Era olikuba ennyumba ya Akabu mukama wo mpalane eggwanga ly'omusaayi gw'abaddu bange bannabbi, n'omusaayi gw'abaddu bonna aba Mukama eri omukono gwa Yezeberi.
8 Kubanga ennyumba yonna eya Akabu erizikirira: era ndimalawo eri Akabu buli mwana wa bulenzi n'oyo asibiddwa n'oyo atasibiddwa mu Isiraeri:
9 Era ndifuula ennyumba ya Akabu okuba ng'ennyumba ya Yerobowmu mutabani wa Nebati era ng'ennyumba ya Baasa mutabani wa Akiya.
10 N'embwa ziririira Yezeberi mu musiri ogw'e Yezuleeri, so tewaliba wa kumuziika. N'aggulawo oluggi n'adduka.
11 Awo Yeeku n'afuluma n'ajja eri abaddu ba mukama we: ne waba amugamba nti Mirembe? kiki ekireese gy'oli olusajja luno olulalu? N'abagamba nti Omusajja mumumanyi n'ebigambo bye bwe bibadde.
12 Ne boogera nti olimba; tubuulire nno. N'ayogera nti Bw'ati bw'ati bw'aŋŋambye nti Bw'atyo bw'ayogera Mukama nti Nkufuseeko amafuta okuba kabaka wa Isiraeri.
13 Awo ne banguwa ne baddira buli muntu ekyambalo kye ne bakyaliira wansi we waggulu ku madaala, ne bafuuwa ekkondeere nga boogera nti Yeeku ye kabaka.
14 Awo Yeeku mutabani wa Yekosafaati mutabani wa Nimusi ne yeekobaana Yolaamu. (Era Yolaamu yali ng'akuuma Lamosugireyaadi) ye ne Isiraeri yenna, olwa Kazayeeri kabaka w'e Busuuli:
15 naye kabaka Yolaamu yali akomyewo okuwonera e Yezuleeri ebiwundu Abasuuli bye baamufumita bwe yalwana ne Kazayeeri kabaka w'e Busuuli.) Awo Yeeku n'ayogera nti Oba nga bwe mwagala bwe mutyo, kale waleme okubaawo anaawona n'ava mu kibuga okugenda okukibuulira mu Yezuleeri.
16 Awo Yeeku n'atambulira mu ggaali n'agenda e Yezuleeri; kubanga Yolaamu yali agalamidde eyo. Era Akaziya kabaka wa Yuda yali aserengese okulambula Yolaamu.
17 Awo omukuumi yali ayimiridde ku kigo mu Yezuleeri, n'alengera ekibiina kya Yeeku ng'ajja n'ayogera nti Ndabye ekibiina. Yolaamu n'ayogera nti Ddira eyeebagala embalaasi otume okubasisinkana, ayogere nti Mirembe?
18 Awo omu n'agenda nga yeebagadde embalaasi okumusisinkana n'ayogera nti Bw'atyo bw'ayogera kabaka nti Mirembe? Yeeku n'ayogera nti Emirembe ogifaako ki? kyuka odde ennyuma wange. Omukuumi n'abuulira ng'ayogera nti Omubaka atuuse gye bali, naye tadda.
19 Awo n'atuma ow'okubiri nga yeebagadde embalaasi, n'atuuka gye baali n'ayogera nti Bw'atyo bw'ayogera kabaka nti Mirembe? Yeeku n'addamu nti Emirembe ogifaako ki? kyuka odde ennyuma wange.
20 Omukuumi n'abuulira ng'ayogera nti Atuuse gye bali, so tadda: era entambula eriŋŋanga entambula ya Yeeku mutabani wa Nimusi; kubanga atambula ng'awulukuka.
21 Yolaamu n'ayogera nti Muteeketeeke. Ne bateekateeka eggaali lye. Yolaamu kabaka wa Isiraeri ne Akaziya kabaka wa Yuda ne bafuluma, buli muntu mu ggaali lye, ne bafuluma okusisinkana Yeeku, ne bamusanga mu musiri gwa Nabosi Omuyezuleeri.
22 Awo olwatuuka Yolaamu bwe yalaba Yeeku n'ayogera nti Mirembe, Yeeku? N'addamu nti Mirembe ki, obwenzi bwa nnyoko Yezeberi n'obulogo bwe nga bukyali bungi obwenkanidde awo?
23 Yolaamu n'akyusa emikono gye n'adduka n'agamba Akaziya nti O! Akaziya, waliwo olukwe.
24 Awo Yeeku n'anaanuula omutego gwe n'amaanyi ge gonna n'alasa Yolaamu wakati w'emikono gye, akasaale ne kayitamu ne kagguka awali omutima, n'agwira mu ggaali lye.
25 Awo Yeeku n'agamba Bidukali omwami we nti Musitule omusuule mu musiri ogw'ekyalo kya Nabosi Omuyezuleeri: kubanga jjukira, nze naawe bwe twebagala, fembi nga tugoberera Akabu kitaawe, Mukama n'amuteekako omugugu guno; nti
26 Mazima nalabye jjo omusaayi gwa Nabosi n'omusaayi gw'abaana be, bw'ayogera Mukama; era ndikusasulira mu musiri guno, bw'ayogera Mukama. Kale nno musitule omusuule mu musiri ng'ekigambo bwe kyali ekya Mukama.
27 Naye Akaziya kabaka wa Yuda bwe yalaba kino, n'addukira mu kkubo ery'omu nnyumba ey'olusuku. Yeeku n'amugoberera n'ayogera nti Mumuttire mu ggaali naye: ne bamuttira awalinnyirwa okugenda e Guli ekiriraanye Ibuleamu. N'addukira e Megiddo n'afiira eyo.
28 Abaddu be ne bamusitulira mu ggaali ne bamutwala e Yerusaalemi, ne bamuziikira mu ntaana ye wamu ne bajjajja be mu kibuga kya Dawudi.
29 Awo mu mwaka ogw'ekkumi n'ogumu ogwa Yolaamu mutabani wa Akabu Akaziya n'atanula okufuga Yuda.
30 Awo Yeeku bwe yatuuka e Yezuleeri, Yezeberi n'akiwulira, n'aziga amaaso ge n'ayonja omutwe gwe n'alingiza mu ddirisa.
31 Awo Yeeku bwe yali ng'ayingira mu mulyango, n'ayogera nti Mirembe, ggwe Zimuli, omussi wa mukama wo?
32 N'ayimusa amaaso ge eri eddirisa n’ayogera nti Ani ali ku lwange, ani? Abalaawe babiri oba basatu ne balingiza gy'ali.
33 N'ayogera nti Mumusuule wansi. Awo ne bamusuula wansi: omusaayi gwe ne gumansukirako ku kisenge ne ku mbalaasi, n'amulinyirira n'ebigere.
34 Awo bwe yayingira n'alya n'anywa; n'ayogera nti Mulabirire nno omukazi ono eyakolimirwa mumuziike: kubanga mwana wa kabaka.
35 Ne bagenda okumuziika: naye ne batasangawo ku ye wabula ekiwanga n'ebigere n'ebibatu by'emikono gye.
36 Kyebaava bakomawo ne bamubuulira. Naye n'ayogera nti Kino kye kigambo kya Mukama kye yayogerera mu muddu we Eriya Omutisubi ng'ayogera nti Embwa ziririira omubiri gwa Yezeberi mu musiri ogw'e Yezuleeri:
37 n'omulambo gwa Yezeberi guliba ng'obusa ku ttale mu musiri ogw'e Yezuleeri, n'okwogera ne batayogera nti Ono ye Yezeberi.


text:
Bulungibwansi
Abaganda balina empisa ze baayitirangamu okweyamba bo bennyini nga ssekinnoomu ate ne bonna ng’ekitole. Ka twogere ku mpisa ey’okuyambagana olw’obulungi bwa buli omu, eyakazibwako bulungibwansi.
Ebyafaayo[kyusa | edit source]
Bulungibwansi y’emu ku nkola eyali entereeze obulungi era ng’abantu mu Buganda bagiwuliriramu awali kuwalira. Buli kyali mu Buganda kwabangako Omwami waakwo avunaanyizibwa okulaba emirimu gya Beene nga bwe gitambula era ono ye yavunaanyizibwanga ku kukuddukanya omulimu guno. Egimu ku mirimu egyakolebwanga okuyitira mu nkola eno mwe muli okuyonja oba okugogola enzizi n’okulima enguudo. Bino bye by’okulabirako bye tugenda okwogerako wano.
Ka tusooke n’okugogola enzizi. Okuva edda ng’abantu babeera n’oluzzi oba enzizi ku kyalo kwe babeera. Gwabanga mulimu gw’abantu abakima ku luzzi olwo okulaba nga luyonjo era nga luyonjebwa bulungi. Ekiseera bwe kyatuukanga okuyonja oba okugogola oluzzi, omwami w’ekyalo ng’ateesa olunaku omulimu guno lwe gunaakolebwa. Omwami ono yabeeranga n’eŋŋoma; yafunanga awantu w’ayinza okugikubira n’ewulikika bulungi ku kyalo kyonna. Eŋŋoma eno y’eyo emanyiddwa nga Saagalaagalamidde. Eyitibwa bw’etyo kubanga bwe yakubwanga nga by’ebigambo “by’eyogera.”
Eŋŋoma[kyusa | edit source]
Buli muntu yenna bwe yawuliranga eŋŋoma eyo ng’amanya bumanya nti waliwo omulimu ogw’okukola. Era ng’eŋŋoma bw’owulira eddoboozi lyayo, nga tewaba muntu asuubirwa kugalamira oba kwebaka ng’evuze. Yakubibwanga ku makya ddala ku ssaawa abantu we bagendera oba we batandikira okukola emirimu. Ekiseera bwe kyabanga kya kugogola luzzi nga abantu beetegeka amangu ago: akutte ejjambiya, enkubi, najjolo n’ebiringa ebyo nga banguwako mangu okugenda ku luzzi. Olw’okubanga baakoleranga wamu ate nga bangi ng’omulimu gwanguwa era nga bwe bamala ate badda eka ne badda ku gyabwe.
Okulima enguudo[kyusa | edit source]
Enkola endala eya bulungibwansi ye y’okulima enguudo. Edda, mu bukulembeze bwa Buganda, buli muntu ku kyalo gy’abeera yabeeranga n’ekitundu ky’alina okulimanga buli lwe kimeramu omuddo ku luguudo olunene oluyita mu kitundu kye. Ekintu ky’oluguudo olwo omuntu kye yavunaanyizibwangako okulima nga kiyitibwa enguudo. Enguudo eyo yabeeranga n’obuwangu bwa yaadi nga kkumi. Buli muntu yabeeranga amanyi bulungi enguudo ye w’eri era bwe yabanga yeerabidde nga banne basobola bulungi okumujjukiza. Si kugamba nti omuntu yaweebwanga nguudo eri ku kibanja kye, nedda, kubanga si buli muntu nti yabeeranga kumpi n’oluguudo olunene. Okufaananako n’okugogola oluzzi, omwami w’ekyalo oba omutongole bwe yalabanga ng’omuddo gumeze ku luguudo ng’ateesa olunaku abantu lwe banaalima enguudo zaabwe. Yakeeranga ku makya n’akuba Saagalaagalamidde era ng’abantu buli omu abaka nkumbi, najjolo, jjambiya n’ebiringa ebyo kugenda kulima nguudo zaabwe.


text:
Yokaana 2
Endagaano Enkadde nʼEndagaano Empya
2 (A)Awo bwe waayitawo ennaku bbiri ne wabaawo embaga ey’obugole mu Kaana eky’e Ggaliraaya ne nnyina Yesu yaliyo. 2 Yesu awamu n’abayigirizwa be nabo baayitibwa. 3 Wayini bwe yaggwaawo, nnyina Yesu n’ajja gy’ali n’amugamba nti, “Tebakyalina wayini.”
4 (B)Yesu n’amuddamu nti, “Maama ndeka, kubanga ekiseera kyange tekinnatuuka.”
5 (C)Nnyina Yesu n’agamba abaweereza nti, “Kyonna ky’abagamba kye muba mukola.”
6 (D)Waaliwo amasuwa amanene mukaaga agaategekebwa olw’omukolo gw’Abayudaaya ogw’okwetukuza, buli limu nga lirimu lita kikumi oba kikumi mu ataano.
7 Yesu n’agamba abaweereza nti, “Amasuwa mugajjuze amazzi.” Ne bagajjuza okutuuka ku migo. 8 Awo n’abagamba nti, “Kale musene mutwalire omukulu w’abagabuzi.”
Ne basena ne bamutwalira. 9 (E)Omukulu w’abagabuzi bwe yalega ku mazzi agafuuse wayini, nga tamanyi gy’avudde, so nga bo abaweereza baali bamanyi, n’ayita omugole omusajja 10 n’amugamba nti, “Bulijjo omuntu asooka kugabula wayini omuka, n’oluvannyuma ng’abagenyi be banywedde nnyo, tebakyafaayo olwo n’alyoka agabula ogutali muka nnyo. Naye ggwe wayini omuka gw’osembezzaayo!”
11 (F)Ekyamagero kino, Yesu kye yasookerako okukola mu lwatu mu Kaana eky’e Ggaliraaya, ng’alaga ekitiibwa kye. Abayigirizwa be bwe baakiraba ne bamukkiriza. 12 (G)Embaga bwe yaggwa Yesu n’adda e Kaperunawumu n’abayigirizwa be n’amalayo ennaku ntono ng’ali eyo ne nnyina ne baganda be.
Yesu Alongoosa Yeekaalu
13 (H)Embaga y’Abayudaaya ey’Okuyitako bwe yali eneetera okutuuka Yesu n’ayambuka e Yerusaalemi. 14 N’asanga mu Yeekaalu abaali batunda ente n’endiga n’amayiba era n’abali bawaanyisa ensimbi. 15 Awo Yesu n’addira emiguwa n’agifunyaafunya ne giba ng’embooko n’agobawo endiga n’ente, n’asaasaanya n’ensimbi ez’abaali bawaanyisa, n’avuunika n’emmeeza zaabwe. 16 (I)N’akyukira abaali batunda amayiba n’abagamba nti, “Bino mubiggye wo. Temufuula Nnyumba ya Kitange katale[a].” 17 (J)Awo abayigirizwa ne bajjukira Ekyawandiikibwa ekigamba nti, “Obuggya bw’Ennyumba yo, Ayi Mukama, bulindya.”
18 (K)Awo Abayudaaya ne bamubuuza nti, “Kabonero ki k’otulaga nti olina obuyinza okukola bino?”
19 (L)Yesu kwe kuddamu nti, “Mumenyeewo Yeekaalu eno ngizzeewo mu nnaku ssatu.”
20 Ne bamuddamu nti, “Kiki ky’otegeeza? Yeekaalu eno yatwalira ddala emyaka amakumi ana mu mukaaga okuzimba oyinza otya okugizimbira ennaku essatu?” 21 (M)Kyokka Yeekaalu gye yali ayogerako gwe mubiri gwe. 22 (N)Yesu bwe yamala okuzuukira abayigirizwa ne bajjukira nti kino kye yali ayogerako. Ne bakkiriza ebyawandiikibwa n’ebigambo Yesu bye yayogerako.
23 (O)Awo Yesu bwe yali mu Yerusaalemi mu kiseera eky’Embaga ey’Okuyitako, bangi baalaba obubonero bwe yali akola ne bakkiriza erinnya lye. 24 Kyokka Yesu teyabeesiga, kubanga amanyi abantu bonna, 25 (P)kubanga yamanya bw’afaanana, nga teyeetaaga kubuulirwa muntu kyali.
Footnotes
- 2:16 Yeekaalu ya Mukama yalina ekifo Bannaggwanga we baakuŋŋaaniranga ne basinza, nga bazze mu Yeekaalu. Kyokka bakabona baali bakifuusizaamu akatale abaawangayo Ssaddaaka we baggyanga eby’okuwaayo ku lunaku lwa Ssabbiiti.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
All posts tagged "latest"
-
Latest News/ 17 hours ago
MUNOONYEREZE EKYAVIIRAKO OMUSIBE OKUFIIRA MUKADUUKULU, FFAAZA MU MULEKE – DPP
Omuwaabi wa Gavumenti e Masaka Birivumbuka Richard agobye fayiro y’omusango gw’obutemu ogubadde gwagulwa ku Fr. Mugisha Richard ne munne Joseph Mutayomba...
-
Latest News/ 17 hours ago
Kkooti kati zikolera mukutya – Hon. Ssemujju
Omubaka Ibrahim Ssemujju Nganda avuddeyo nalaga obwenyamivvu olwababaka Bannakibiina kya National Unity Platform Muhammad Ssegiriinya ne Allan Ssewanyana okuba nga bakyakuumirwa...
-
Lumiramwoyo yeyetulisizza mu bbaasi – CP Enaga
Omwogezi wa Uganda Police Force CP Fred Enanga avuddeyo ku bbomu eyatulikidde mu bbaasi ya Kkampuni ya Swift Safaris olunaku lw’eggulo;...
-
Poliisi enoonya omuduumizi wa ADF
Uganda Police Force evuddeyo netegeeza nti omuduumizi w’ebikolwa bino ebyobutujju y’e Meddie Nkalubo aka Martin (mu kifaananyi), kigambibwa nti Nkalubo yaduumira...
-
Poliisi ekutte ababadde batambuza ssente za ADF
Uganda Police Force evuddeyo netegeeza nga vweyakutte Aisha Katushabe ng’ono nga yagiddwa Hoima kigambibwa yabadde atuuse ssente ku ba ADF, Ssanyu...
-
Bannayuganda mubeere bakkakamu tujja kubakwata – Pulezidenti Museveni
Pulezidenti Yoweri Kaguta Museveni; “Okuva ewa Ssaabalwanyi eri Abazzukulu ne Bannayuganda; nga tunoonya abatamanyangamba abaali bagezaako okukuba bbomu e Pader mukuziika...
-
Babiri bafiiridde mu kubwatuka okubadde mu bbaasi e Lungala
Kitalo! Waliwo ekintu ekibwatukidde mu bbaasi ya kkampuni ya Swift ebadde eva Kampala nga eyolekera Disitulikiti y’e Bushenyi e Lungala mu...
-
Poliisi etandise okunoonyereza ku kibwatukidde mu bbaasi
Omwogezi wa Uganda Police Force CP Fred Enanga avuddeyo ku kubwatuka okubadde mu bbaasi ya Kkampuni ya Swift Safaris; “Abakugu mu...


text:
Abawuulu Lyrics – Dax Kartel
On the Beat
Ron de Don
Abawuulu
Wizard Order
Omuryeruba
Ron de Don
Ndya butaala ndi muwuulu (neeyagala)
Obufumbo bwa luno bwa nduulu
Wamma abawuulu mumpe ku kaluulu (wuluulu)
Ne Nakyeyombekedde aba muwuulu
Nsula mu biduula ndi muwuulu (sirina agamba)
Obufumbo bwa luno bwa nduulu
Wamma abawuulu mumpe ku kaluulu (wuluulu)
Ne Nakyeyombekedde aba omuwuulu
Abawuulu bangi wano nga ffogo (too many)
Nali manyi nasigala omu kati nga njolo (only me)
Abafumbo bali mu butimba eyo nga nkoko (locked up)
Obufumbo bw’abaleega bali ku nkato (haaa)
Peter nga tannawasa muwuulu yali wa bbeyi (eh)
Nga tweddira matumba tuva mu ndigi
N’awasa Nalunga ng’eri mbaki
Ng’amukwata n’amataayi tuli ku party (ooh)
Peter eyali olulenzi olusiba empale (eeh eh)
Hoo! Zaamulebera dda azisibya nkoba (Kawuulu, eeh)
A Pass in ‘Tears’ over Flavia’s Introduction
Ba nakyeyombekedde wano nga nkumu (too many)
Nga bakuumye n’omutindo balina ennusu (bali ku knob)
Baddugaza emmeeza balina ennusu (bucket night)
Tebaagala basiiya balina ennusu (hooo)
Solome nga tannafumbirwa yali nnyana (kimyula)
Ng’aligita ku kyalo atagaza ennume (haa)
N’afumbirwa ono Kyeswa atava ku Ludo (hoo!)
Olunnyuka amutokosa mpi tteke na judo (tai chi)
Solome eyali ekimyula atagaza ennume (hoo!)
Afeedinze mu colour ate alinga ndu
Da Agent destroys Gravity Omutujju in Rap Battle
Chairman ku kyalo ajja ategeka endiba (football)
Mbu abafumbo n’abawuulu twekube eddiba
Abafumbo first half baakubwa embi (very weak)
Ne tubakonkona amagoolo agawera ekkumi (Ronaldinho)
Enduulu n’eraya nnyo wali nga nkumu
Ate nga y’abawuulu ttiimu ekuba (winning team)
Omupiira gunyuma ng’oli muwuulu (no change)
Okyusa n’abazannyi tekuba kkomo (hmm, hmm)
Ebikomera eby’ebbeeyi by’abawuulu
Peter Sematimba naye muwuulu (ne Vice)
Ab’ebyobufuzi nabo bawuulu (hoo)
Mwami Gashumba naye muwuulu
Emmotoka ez’ebbeeyi z’abawuulu (wewaawo)
Vicent naye muwuulu (ne Jova)
Presenter b’amaleediyo bawuulu
N’aba ttivvi nabo bawuulu (Emma)
Ba Producer bonna ho, bawuulu
Basula mu studio, bawuulu (Ron de Don)
Ba deejay abo bawuulu (haa, Emma)
Basula mabaala lwa buwuulu (aba bodaboda)
Banaddiini abo nno bawuulu (hoo, aba takisi)
Mwarimu Juma, muwuulu (e Ggaba)
Banaddiini abo bawuulu (eeh)
Pastor Bugembe (ne Bujingo haaa)
Eh ne Yiga
Yarukompaare


text:
Omukulembeze (3/3)
Olunaku olwasooka lwayita, n’enaku eziddirira nazo nebaziyitamu mubuwanguzi bwebumu. Tewali ky’amaanyi nyo kyatuukawo, wabula waliwo ebyatuukawo eby’enkizi: bagwa mu kinya nga basosayo mitwe, bagwa ne mu lukonko; bafuna enkwagulo z’ensaga z’emiti gy’ebibala n’ensiko; balinya ku macupa; bangi bamenyeka emikono n’amagulu; abamu bakubwa ebikonde ku mitwe. Naye bino byonna babigumira. Abamu ku baami abakulu emilambo gyabwe gyalekebwa nga gyigalamizidwa ku kubo. “Nebwebandisigadeyo ewaka bandifudde, oba nekukubo! ” omwogezi bweyagamba, nga bw’azzamuabalala amanyi basobole okweyongerayo. Abamu ku baana abato wakati w’omwaka gumu n’ebiri, nabo bazikirira. Bazadde babwebekumakuma mumitima kuba yali nteeka ya Katonda. “Abaana gyebakoma okubeera abato, n’obulumi gyebukoma okubeera obutini. Katonda ayambe abazadde baleme kufiirwa baana babwe nga batuusiza emyaaka egyifumbirwa. Webeera ntuuko yabwe, kisingako nebafa amangu ddala. Awo ennaku tebeera yamaanyi nyo!” omwogezi yabazzamu amaanyi nate. Abamu baali beyisaako obuwelo ku nkwagulo ezaali ku mitwe gyabwe. Abalala abaali bamenyese emikono bbo baali bajisibidde mu bugoye okigyiwanilira. Wabula bonna baaliko ebiwundu n’enkwagulo. Engoye zabwe nga ziyuliseyulise, naye era bonna baali bamalirivu okweyongerayo n’essanyu. Bagumira enjala eyabaluma ennyo, era nebeyongerayo.
Waliwo ekintu eky’enkizi ekyatukawo, olunaku olumu.
Omukulembeze yali atambulira mu maaso, nga yetolodwa abasajja abasingayo obuvumu. (Ababiri ku bbo tebaliko ela nga tewali yali amanyi matwale gabwe. Engambo ezawulirwa wonna zali nti bali baliddemu banne olukwe nebatawanika. Lumu omwogezi yavumilirako obulyake bwabwe era nayogera nga bweyali ayina ekilowozo nti baffu, naye tewali yanyega.) Abantu abalala babali mabega. Amangu ddala balabikibwa ekiwonvu ekinene ennyo nga kijjude enjazi. Tewali yategana kukenganga olw’obuwanvu bwakyo. Buly’omu nga kwotadde n’abasajja abavumu bayimilira nebatunulira omukulembeze. Mubilowoozo ebinji n’okufunya obwenyi, yakulemberamu nga bwakozesa amuggo gwe mu ngeli ey’enjawulo. Banji bagamba kino kyamufanaya ow’omugaso ddala. Tayina gweyatunulira wadde okunyega. Yeeyongera okusemberera ekiwonvu nga era buly’omu, nabasajja abasingayo obuvumu, bamutunulira nga bibakalidde ku mimwa. Abasajja abasingayo obuvumu baali babulako katono nyo okumubaka bamuziyize okweyongerayo newankubadde kyali kimenya amateeka. Okutya kwaliku bulyomu nga abamu amaziga gabayitamu bwebalabanga omukulembeze asseyo wansi mu kiwonvu. Abamu baddukawo olw’okutya okunji.
– Mulindeko, ab’oluganda! Mupapira ki? Tuyina okugoberera omukulumbeze omugezi ono kubanga kyakola akimayi. Simulalu nti an’esanyawo. Kakati tweyongereyo, tumugoberere. Osanga kuno kwekusomozebwa okusembayo kulugendo lwaffe. Tuyinza okusanga ettaka eddunji, ejjimu Katonda lyatutegekedde oluvanyuma lw’okuyisa okiwonvu. Tweyongereyo! Bwetutabaako nne byetusaddaka, tetutuuke wala! – okwo kwekuwabulwa okwava eri omwogezi era oluvanyuma nakka mu kiwonvu. Abasingayo obuvumu bamugoberera, abantu abasigadde nabo nebaddako.
Waliwo amaziga, okukaaba, enduulu nga bwebakka mu kiwonvu ekiwanvu ennyo. Kyalabika nga abatakisimattuke nga balamu. Omukulembeze yali wa mukisa. Yekwatanga ku miti n’ebisubi munsiko bweyalinga agwa, ela teyakosebwa. Abalala bwebaali bakaaba, yatuula mu kiffo kimu, nga teyenyenya, nasilika. Kino kyanyiiza abamu ku bantu nebatandika n’okumuweleza ebigambo ebisongovu, naye teyanyega yadde n’oomu. Abaali basimatusse ebigwo mu nsiko bbo baali befubako kuvaayo. Abamu bbo emitwe bajikosa ela nga gyitiliika musaayi. Omukulembeze ye muntu yekka ataakosebwa. Kino bonna kyabanyiiza n’okubayombya naye teyabafaako, yadde n’okuyimusa omutwe. Yasilika busilisi nga omuntu ow’ekitiibwa.
Akaseela kayitako. Omewendo gw’abantu abaali ku lugendo gweyongera okukendera buli lukya. Abamu balekulira era nebaddayo gyebaava.
Ku muwendo omungi gwebatandika nagwo, kumpi abantu amakumi abiri bebasigalawo. Enjala, obukoowu, n’ennaku byali bibetimbye mumaaso, naye tewali yanyega munno. Bonna baali basilikirivu ng’omukulembeze wabwe nga era bwebeyongerayo mu maaso. Olugendo telwali lwangu n’akamu, era omwogezi yakanyanga kunyeenya bunyeenyi mutwe.
Omuwendo gw’abantu gweyongera okukendera mpaka webasigalawo bantu kumi bokka. Bakanyanga kulaga butali bumativu, n’okuyomba naye tewali yanyumya ku mboozi nna munne.
Bali batunula nga abasajja abalema. Abamu baali batambuza na miggo. Ab’emikono emimenyefu nga bajisibidde mungoye okujiwanilira. Emikono gyabwe gyali gyijjudde biwundu nga besibye obuziina.
N’abasajja abali abasinga obuvumu n’amaanyi, essuubi lyali lyabagwaamu dda naye era bali bamalirivu okweyongerayo kulugendo, mukwevumilira n’obukoowu obunji. Tewaali kyakukola. Bali tebasobola kuddayo. Baali basaddase binji okutuuka webaali.
Obudde bwaziba. Bakizuula nti omukulembeze tebakyamulaba mu maaso gabwe. Amangu ddala besanga bagguse mu kiwonvu ekilala.
– Aya, okugulu kwange! Aya, omukono gwange! – abantu baddamu okukaaba n’okulekaana. Eddoboozi erimu lyawulinkana nga liweereza ebigambo ebivumaganya omukulembeze.
Obudde bwebwakya, omukulembeze yatulira ddala nga bweyatuula nga bamulonda okubakulembera. Tewaali njawulo mu ntunula ye yadde.
Omwogezi yavayo mu kiwonvu, nga agoberedwa abalala babiri. Yali tategerekeka nga era ajjudde omusaayi. Bwebaakyuka emabega okulaba abalala abajja, tewali n’omu yadde gwebali balaba okujjako bbo. Okutya kwabajjula bonna, nebagwaamu essuubi mu mwoyo. Bali mukifo kyebatamanyi, ekijjudde ensozi, enjazi – awatali na mayitire. Ennaku bbiri emabega omukulembezze yeyabakulembera okubatuusa enno.
Balowooza ku mikwano n’aboluganda babwe abali bafiridde kulugendo luno. Ennaku ey’obulumi obunji yabajjula mu mu mubiri gwonna. Bali balabye okuzikirira n’amaso gabwe.
Omwogezi yatuuka awaali omukulembeze, mubukoowu n’obulumi obunji, n’eddoboozi elijjudde obukaawu, natandika okw’ogera.
– Kati tulaga wa?
Omukulembeze teyanyega.
– Otutwaala wa era eno wa gy’otuleese? Twakukwasa obulamu bwaffe n’abenganda zaffe netukugoberera, netulekerera amaka gaffe n’ebijja bya bajjajja baffe nga tuyina essuubi ely’okuwona okuzikirira mu kiffo ekyali ekikalu. Naye ggwe atte otuletedde okuzikirira okusingako. Tunulira abantu betusigazza, ku bantu ebibiri betwatandika nabo!
– Ky’ogamba buly’omu taliwo wano? – omukulembeze yabuuza, nga tayimussa na mutwe gwe.
– Oyinza otya okubuuza ekibuuzo nga ekyo? Yimusa amaaso welabireko! Tubale nga wetuli olabe abantu abasigaddewo ku lugendo luno olw’ekitalo! Lengera embeera gyetulimu! Kyandisinseko netufa okusinga okulemala bwetuti.
– Sisobola kubalaba!
– Nga lwaki nedda?
– Ndi muzibe.
Buly’omu teyanyega.
– Amaaso ggo gazibira kulugendo?
– Nazaalibwa nga ndi muzibe!
Abasatu bonna bamutunulira nga tebakikkiriza.
Empewo yafuuwila wakati munsozi era ebikoola bingi byagwa wansi. Olufu lwakwata munsozi wonna, n’ebinyonyi nebibuukira mu mpewo mungeri y’ekyebikiro. Enjuba yekweeka mu bile, ebyali byeyongera okubulirayo amangu ddala.
Abasatu betunulira mu kutya okungi.
– Kati tulage wa? – omu ku bbo yabuuza mpola nyo.
– Tetumanyi!
Mu Belgrade, 1901.
Kulwa Pulojekiti ya “Radoje Domanović” nga evunnudwa Kwagala Peace mu lulimi oLuganda, 2020.


text:
Minisita Webyobulambuzi Atongoza "WEEKEND ESCAPE , MUJE TULAMBULE"
Minister webyobulambuzi atongoza enkola etuumidwa WEEKEND ESCAPE , MUJE TULAMBULE ngeeno yakusobozesa buli munna uganda okubeera nga asobolera dala okulambula ebyobulambuzi ebili mugwanga lino kusente entono dala.
Minister omubeezi owebyobulambuzi GODFREY KIWANDA SUUBI bwabade atongoza enkola eno ategeezeza nga buli munna uganda bwagenda okufuna omukisa okubeera nga agenda nebanne okulambula ekitundu ekinaaba nga kilondedwa okulambula.


text:
MUJJE MMWE TWEJAGE (M.H)
- Mujje mmwe twjage, lwa ssanyu lwa ttendo
Tulamuse Yezu ono ali mu mmanvu omwo.
Njuba eyaka wuuno anti, lw’azze atwakidde
Tuva gy’ali eyo: Tudda gy’ali eyo x2
- Ayi Yezu omuto, ozze ewaffe abaavu
Ofuuse mwavu olwaffe, ozaaliddwa okwaffe,
Yezu Katonda otuuse, ggwe ozze tulokole.
Ye ggwweEmmanuel tuula ggwe mu ffe. X2
- Kitaffe saasira, kuba Yezu atuuse
Tubadde n’ennaku anti olw’ebibi eby’edda
Yezu Messiya atuuse ku nsi atulokole.
Tukyaye byonna, saasira Ddunda. X2
- Essanyu lijjula, bonna ababa w’oli
Bonna abali eyo naawe bayimba nnyo nnyini
Ggwe Yezu mpa okubeera, mu kwesiima ffembi
Kristu ndokola, yamba nze omwavu. X2
DOWNLOAD LINK:


text:
Omukozi w’oku TV amanyidwa nga Moureen Naluwooza abaanji gwebamanyi nga Momo 19 ng’akola ku BBS Terefayini avuddeyo nayogera ensonga lwaki yayawukanye ne bbaawe Sulaiman Ssebunya abasinga gwebamanyi nga Daxx Kartel.
Momo 19 agamba nti obutakaanya bwabwe bwatandika dda era babadde balemagana dda okukwatagana naye nga Daxx Kartel tanavaayo okutegeeza ensi ng’abwebayawukuna.
Momo 19 yeganyi okubera mumukwano n’omuvubuka amanyidwa Medi More abeera e South Africa ara nagamba nti tamumanyi era tamusisinkanagako. Daxx Kartel tankwatangako n’amusajja yena oba okundabako ngankukuta n’omusajja omulala yena , buli bwenninya enyonyi tukaanya era nemutegeeza gyemba ndaga.
Momo 19 agamba nti singa Daxx ne maneja we babadde balina sente abadde agenda kubatwala mumbuga z’amateeka abavunane kulw’oluyimba olumanyidwa nga “Enswa”, Daxx mweyagambidde nti lwaki yagaba enswa ze ngakigambibwa nti yensonga lwaki bayawukanye ne mukyala we gwebamaze bombi emyaka egyiwera omukaga (6).
Daxx Kartel yaganyi okuvaayo pkwogera kunsonga zino ng’agamba ensonga z’amaka ye tazitwala mumawulire.
Video yino:


text:
Ekidd.: Mu ddubi, sikayo omwoyo gwange,
Ayi Mukama mpuliriza. x2
1. Nnyima mu kiwonvu ne nkuwanjagira ayi Mukama,
Ayi Mukama, wulira eddoboozi lyange.
2. Amatu go gawulirize leero, eddoboozi
Ery’okuwanjaga kwange.
3. Oba kujjukira bibi bulijjo Ggwe ayi Mukama,
Ayi Mukama singa ani aliwo ku nsi?
4. Naye ewuwo y’eri ekisonyiwo ky’ebibi byaffe,
Basobole bonna okukuweereza n’ekitiibwa kyonna.
5. Nsuubira mu Mukama omuyambi wange, omwoyo gwange
Gusuubira mu Kigambo kyo.
6. Omwoyo gwange gulindirira Omukama, okukira abakuumi,
Bwe balindirira mmambya ajja.
DOWNLOAD LINK:
MU DDUBI SIKAYO OMWOYO GWANGE


text:
Ssaabasajja Kabaka Ronald Muwenda Mutebi, asiimye emirimu egikoleddwa omusiige Teddy Nakajja eyaziikiddwa olunaku lw’eggulo, oluvannyuma lw’okufuna akabenje omusaayi ne gwetukutira mu kamu ku busiwa obutono obw’oku mutwe.
Bwe yabadde ayogera ku bulamu bw’omugenzi, Omutanda yamusiimye olw’okulera n’okwagala Abaana b’Eng’oma era ow’empisa, omukozi era omuwulize ate omwesigwa.
Beene yasinzidde wano n’agamba nti obulamu bw’omugenzi ono bulaga nti ne ku mulembe guno, abavubuka abaagala Obwakabaka ne beewaayo okubuweereza basobolera ddala okutuukiriza obuvunaanyizibwa bwabwe n’okwekulaakulanya.
Omuteregga yasiimye abasiige n’abaweereza b’Obwakabaka bwa Buganda abaatandika obuweereza nga bakyali bato naddala abo abeegatta ku Bwakabaka nga bwakazzibwawo. Nnyininsi era yasiimye abakulu b’ebika n’abazadde b’abasiige, abafubye okutuukiriza akalombolombo k’okusiiga abaana mu Lubiri newankubadde ng’embeera y’ennaku zino esoomooza.
Omugenzi Teddy Nakajja abadde yeddira Nvuma. Ono yasiigibwa Omutaka Kyaddondo mu mwaka gwa 1993 ng’alina emyaka mwenda 9. Yasomera era n’akuzibwa mu Lubiri. Oluvannyuma lw’okusoma, Obwakabaka bwamulonda okukola omulimu gw’okwaniriza abagenyi n’abatongole mu Lubiri. Oluvannyuma yasuumusibwa n’aweebwa omulimu gw’okusunsula n’okutegeka ebiwandiiko (Archivist) era w’afiiridde nga ye muwandiisi wa woofiisi y’omu Lubiri.
Teddy Nakajja yafa ku lunaku Lwakusatu ng’obuzibu bwava ku kasuwa akaazibikira ( blood clot) nga kino kyaddiridde okufuna akabenje Ssabbiiti ewedde, bwe yabadde atwala omwana we mu ddwaliro.